Riżoluzzjoni leġiżlattiva tal-Parlament Ewropew dwar il-proposta għal deċiżjoni tal-Kunsill li tistabbilixxi l-Fond Ewropew għall-Integrazzjoni ta' ċittadini ta' pajjiżi terzi għall-perijodu 2007-2013 bħala parti mill-Programm ġenerali "Solidarjetà u Ġestjoni tal-Flussi ta' Migrazzjoni" (COM(2005)0123 - C6-0238/2005 - 2005/0048(CNS))



Official Journal 317 E , 23/12/2006 P. 0652 - 0678



20061223 P6_TA(2006)0583 Fond Ewropew għall-Integrazzjoni ta' ċittadini ta' pajjiżi terzi * Riżoluzzjoni leġiżlattiva tal-Parlament Ewropew dwar il-proposta għal deċiżjoni tal-Kunsill li tistabbilixxi l-Fond Ewropew għall-Integrazzjoni ta' ċittadini ta' pajjiżi terzi għall-perijodu 2007-2013 bħala parti mill-Programm ġenerali "Solidarjetà u Ġestjoni tal-Flussi ta' Migrazzjoni" (COM(2005)0123 — C6-0238/2005 — 2005/0048(CNS)) (Proċedura ta' konsultazzjoni) Il-Parlament Ewropew, - wara li kkunsidra l-proposta tal-Kummissjoni lill-Kunsill (COM(2005)0123) [1], - wara li kkunsidra Artikolu 63(3)(a) tat-Trattat KE, skond liema ġie kkonsultat mill-Kunsill (C6-0238/2005), - wara li kkunsidra l-Artikolu 51 tar-Regoli ta' Proċedura tiegħu, - wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern u l-opinjonijiet tal-Kumitat għall-Baġit u l-Kumitat għall-Impjiegi u l-Affarijiet Soċjali (A6-0419/2006), 1. Japprova l-proposta tal-Kummissjoni kif emendata; 2. Jistieden lill-Kummissjoni sabiex tbiddel il-proposta f'dan is-sens, skond l-Artikolu 250(2) tat-Trattat KE; 3. Jistieden lill-Kunsill sabiex javżah jekk ikollu l-intenzjoni li jitbiegħed mit-test approvat mill-Parlament; 4. Jitlob lill-Kunsill sabiex jikkonsultah mill-ġdid jekk ikollu l-intenzjoni li jemenda sostanzjalment il-proposta tal-Kummissjoni ; 5. Jagħti istruzzjonijiet lill-President tiegħu sabiex jinforma lill-Kunsill u l-Kummissjoni bil-pożizzjoni tal-Parlament, kif anness ma din ir-riżoluzzjoni leġiżlattiva. [1] Għadha mhix ippublikata fil-GU. -------------------------------------------------- 20061223 ANNESS 20061223 Proposta emendata għal Deċiżjoni tal-Kunsill li tistabbilixxi l-Fond Ewropew għall-Integrazzjoni ta' ċittadini ta' Pajjiżi terzi għall-perijodu 2007-2013 bħala parti mill-Programm ġenerali "Solidarjetà u Ġestjoni tal-Flussi ta' Migrazzjoni" IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 63 (3) (a) tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Billi: (1) Minħabba l-istabbiliment progressiv ta' spazju ta' libertà, sigurtà u ġustizzja, it-Trattat li jistabbilixxi l-Komunità Ewropea jipprevedi kemm għall-adozzjoni ta' miżuri mmirati li jiżguraw il-moviment liberu ta' persuni, flimkien mal-miżuri ta' appoġġ għall-kontrolli tal-fruntieri esterni, l-asil u l-immigrazzjoni, kif ukoll għall-adozzjoni ta' miżuri dwar l-asil, l-immigrazzjoni u s-salvagwardja tad-drittijiet ta' ċittadini ta' pajjiżi terzi. (2) Il-Kunsill Ewropew, fil-laqgħa speċjali tiegħu f'Tampere fil- 15 u s- 16 ta' Ottubru 1999, iddikjara li l-Unjoni Ewropea għandha tiżgura trattament ġust taċ-ċittadini ta' pajjiżi terzi li jirresjedu legalment fit-territorju ta' l-Istati Membri tagħha. Politika ta' integrazzjoni aktar qawwija għandha jkollha l-għan li tagħtihom drittijiet u obbligi komparabbli ma' dawk taċ-ċittadini ta' l-UE. Din għandha ssaħħaħ ukoll in-non-diskriminazzjoni fil-ħajja ekonomika, soċjali u kulturali u tiżviluppa miżuri kontra r-razziżmu u l-ksenofobija. (3) L-integrazzjoni ta' ċittadini ta' pajjiżi terzi fl-Istati Membri hija element prinċipali għall-promozzjoni tal-koeżjoni ekonomika u soċjali, li hija objettiv fundamentali tal-Komunità kif iddikjarat fit-Trattat. Madankollu, b'konsiderazzjoni tat-Trattat li jistabbilixxi l-Komunità Ewropea, dan l-istrument huma primarjament immirat lejn ċittadini ta' pajjiżi terzi li jkunu għadhom kif waslu, għal dak li għandu x'jaqsam mal-ko-finanzjament ta' azzjonijiet konkreti li jappoġġaw il-proċess ta' integrazzjoni. (4) Fil-Programm ta' l-Aja ta' l- 4 u l- 5 ta' Novembru 2004, il-Kunsill Ewropew issottolinja li biex jinkiseb l-objettiv ta' stabbilità u koeżjoni fis-soċjetajiet ta' l-Istati Membri, huwa essenzjali li tiġi żviluppata politika effettiva. Huwa jappella għal aktar koordinazzjoni tal-politika ta' integrazzjoni nazzjonali abbażi ta' qafas komuni u jistieden lill-Istati Membri, lill-Kunsill u lill-Kummissjoni biex jippromwovu skambjar strutturali ta' esperjenza u informazzjoni dwar l-integrazzjoni. (5) Kif mitlub fil-Programm ta' l-Aja, il-Kunsill ta' l-Unjoni Ewropea u r-rappreżentanti tal-gvernijiet ta' l-Istati Membri fid- 19 ta' Novembru 2004 stabbilixxew 'Prinċipji Bażiċi Komuni għall-politika ta' integrazzjoni ta' l-immigranti fl-Unjoni Ewropea'. Il-Prinċipji Bażiċi Komuni jgħinu lill-Istati Membri biex jifformulaw politika ta' integrazzjoni billi joffrulhom gwida maħsuba ta' prinċipji bażiċi li fuqhom huma jistgħu jiġġudikaw u jivvalutaw l-isforzi tagħhom stess. (6) Il-Prinċipji Bażiċi Komuni huma komplimentari u f'sinerġija sħiħa ma' l-istrumenti leġislattivi Komunitarji dwar l-ammissjoni u s-soġġorn ta' ċittadini ta' pajjiżi terzi li jirresjedu legalment fir-rigward tar-riunjoni tal-familja u r-residenti għal perijodu fit-tul, u oqfsa leġislattivi eżistenti oħra li huma rilevanti, inklużi dawk rigward l-ugwaljanza bejn is-sessi, in-non-diskriminazzjoni u l-inklużjoni soċjali. (7) Filwaqt li jfakkru fil-preżentazzjoni tal-Komunikazzjoni tal-Kummissjoni ta' l- 1 ta' Settembru 2005 dwar Aġenda komuni għall-Integrazzjoni: qafas għall-integrazzjoni ta' ċittadini ta' pajjiżi terzi fl-UE, il-Konklużjonijiet tal-Kunsill dwar aġenda komuni għall-integrazzjoni ta' l-1/ 2 ta' Diċembru 2005 jissottolinjaw il-ħtieġa li tissaħħaħ il-politika ta' integrazzjoni ta' l-Istati Membri u jirrikonoxxu l-importanza li jiġi definit qafas f'livell Ewropew għall-integrazzjoni ta' ċittadini ta' pajjiżi terzi li jirresjedu legalment fl-aspetti kollha tas-soċjetà u b'mod partikolari miżuri konkreti għall-implimentazzjoni tal-Prinċipji Bażiċi Komuni. (8) In-nuqqas ta' Stat Membru individwali li jiżviluppa u jimplimenta politika ta' integrazzjoni jista' jkollu b'modi differenti implikazzjonijiet negattivi għal Stati Membri oħrajn u għall-Unjoni Ewropea. (9) Biex tissaħħaħ din il-programmazzjoni fil-qasam ta' l-integrazzjoni, l-Awtorità baġitarja daħħlet approprjazzjonijiet speċifiċi fil-baġit ġenerali tal-Komunitajiet Ewropej mill-2003 sa l-2006 għall-finanzjament ta' proġetti pilota u azzjonijiet ta' tħejjija fil-qasam ta' l-integrazzjoni (INTI). (10) Imħassra. (11) Fid-dawl ta' l-INTI u b'referenza għall-Komunikazzjonijiet tal-Kummissjoni dwar l-immigrazzjoni, l-integrazzjoni u l-impjieg u għall-Ewwel rapport annwali dwar il-Migrazzjoni u l-Integrazzjoni, qed titqies il-ħtieġa li mill-2007 'il quddiem il-Komunità tingħata strument speċifiku mfassal biex jikkontribwixxi għall-isforzi nazzjonali ta' l-Istati Membri biex tiġi żviluppata u implimentata politika ta' integrazzjoni li tagħmilha possibbli li ċittadini ta' pajjiżi terzi, ta' sfond kulturali, reliġjuż, lingwistiku u etniku differenti, jissodisfaw il-kondizzjonijiet ta' residenza u li tiffaċilita l-integrazzjoni tagħhom fis-soċjetajiet Ewropej, skond il-Prinċipji Bażiċi Komuni u b'komplementarjetà mal-FSE (Fond Soċjali Ewropew). (12) Biex tiġi żgurata l-konsistenza tar-rispons tal-Komunità għall-integrazzjoni ta' ċittadini ta' pajjiżi terzi, l-azzjonijiet iffinanzjati taħt dan l-istrument għandhom ikunu speċifiċi u komplementari għall-azzjonijiet iffinanzjati taħt il-FSE u l-Fond Ewropew għar-Refuġjati. F'dan il-kuntest, għandhom jiġu żviluppati arranġamenti speċifiċi ta' programmazzjoni konġunta biex tiġi żgurata l-konsistenza tar-rispons tal-Komunità għall-integrazzjoni ta' ċittadini ta' pajjiżi terzi permezz tal-FSE u dan l-istrument. (13) Meta wieħed jikkunsidra li dan l-istrument u l-FSE huma taħt ġestjoni kondiviża ma' l-Istati Membri, għandhom isiru arranġamenti wkoll f'livell nazzjonali biex tiġi żgurata konsistenza fl-implimentazzjoni. Għal dak il-fini, l-awtoritajiet ta' l-Istati Membri responsabbli għall-implimentazzjoni ta' dan l-istrument, għandhom jintalbu jistabbilixxu mekkaniżmi ta' kooperazzjoni u koordinazzjoni ma' l-awtoritajiet maħtura mill-Istati Membri biex imexxu l-implimentazzjoni tal-FSE u l-Fond Ewropew għar-Refuġjati u jiżguraw li l-azzjonijiet taħt dan il-Fond għandhom ikunu speċifiċi u komplementari għall-azzjonijiet iffinanzjati taħt il-FSE u l-Fond Ewropew għar-Refuġjati. (14) Dan l-istrument huwa mfassal biex jifforma parti minn qafas koerenti li jikkonsisti minn din id-Deċiżjoni, id-Deċiżjoni tal-Parlament Ewropew u tal-Kunsill li tistabbilixxi l-Fond Ewropew għar-Refuġjati għall-perijodu 2008-2013, id-Deċiżjoni tal-Parlament Ewropew u tal-Kunsill li tistabbilixxi l-Fond għall-Fruntieri Esterni għall-perijodu 2007-2013 u d-Deċiżjoni tal-Parlament Ewropew u tal-Kunsill li tistabbilixxi l-Fond Ewropew għar-Ritorn għall-perijodu 2008-2013, li għandu l-għan li jindirizza l-kwistjoni ta' sehem ġust tar-responsabbiltajiet bejn Stati Membri fir-rigward tal-piż finanzjarju li jirriżulta mill-introduzzjoni ta' ġestjoni integrata tal-fruntieri esterni ta' l-Unjoni u mill-implimentazzjoni ta' politika komuni dwar l-asil u l-immigrazzjoni, kif żviluppati skond it-Titolu IV tat-Trattat li jistabbilixxi l-Komunità Ewropea. (14a) Dan l-istrument għandu jkun immirat prinċipalment, f'dak li għandu x'jaqsam mal-ko-finanzjament ta' azzjonijiet konkreti li jappoġġaw il-proċess ta' integrazzjoni ta' ċittadini ta' pajjiżi terzi fi Stati Membri, lejn azzjonijiet relatati ma' ċittadini ta' pajjiżi terzi li għadhom kif waslu. F'dan il-kuntest tista' ssir referenza għad-Direttiva tal-Kunsill 2003/109/KE li tirreferi għal perijodu ta' ħames snin ta' residenza legali bħala ħtieġa li ċittadini ta' pajjiżi terzi għandhom jissodisfaw sabiex jikkwalifikaw għal status ta' residenza għal perijodu fit-tul. (14b) Dan l-istrument għandu jappoġġa wkoll lill-Istati Membri biex isaħħu l-kapaċità tagħhom li jiżviluppaw, jimplimentaw, jimmonitorjaw u jevalwaw b'mod ġenerali l-istrateġiji, il-politika u l-miżuri kollha dwar l-integrazzjoni għal ċittadini ta' pajjiżi terzi kif ukoll l-iskambju ta' informazzjoni, l-aħjar prattika u kooperazzjoni fi u bejn Stati Membri li jikkontribwixxu għat-tisħiħ ta' din il-kapaċità; (15) L-appoġġ ipprovdut mill-Fond ser ikun aktar effiċjenti u mmirat aħjar jekk il-ko-finanzjament ta' azzjonijiet eliġibbli jkun ibbażat fuq programmazzjoni strateġika pluriennali mfassla minn kull Stat Membru fi djalogu mal-Kummissjoni. (16) Abbażi tal-linji gwida strateġiċi adottati mill-Kummissjoni, kull Stat Membru għandu jħejji dokument ta' programmazzjoni pluriennali li jieħu kont tas-sitwazzjoni u l-ħtiġijiet speċifiċi tiegħu u jistabbilixxi l-istrateġija ta' żvilupp tiegħu li għandha ssawwar il-qafas għat-tħejjija ta' l-implimentazzjoni ta' l-azzjonijiet li għandhom jiġu elenkati fil-programmi annwali. (17) Imħassra. (18) Imħassra. (19) Fil-kuntest ta' ġestjoni kondiviża, kif imsemmi fl-Artikolu 53(1), punt b), tar-Regolament tal-Kunsill (KE, Euratom) Nru 1605/2002 tal- 25 ta' Ġunju 2002 dwar ir-Regolament Finanzjarju li japplika għall-baġit ġenerali tal-Komunitajiet Ewropej [3], il-kondizzjonijiet li jippermettu lill-Kummissjoni biex teżerċita r-responsabbilitajiet tagħha għall-implimentazzjoni tal-baġit ġenerali tal-Komunitajiet Ewropej għandhom ikunu speċifikati u l-obbligi għall-kooperazzjoni ta' l-Istati Membri għandhom ikunu kjarifikati. L-applikazzjoni ta' dawn il-kondizzjonijiet tagħmilha possibbli li l-Kummissjoni tiżgura li l-Istati Membri jutilizzaw il-Fond b'mod leġittimu u korrett u skond il-prinċipju ta' ġestjoni finanzjarja soda fis-sens ta' l-Artikoli 27 u 48(2) tar-Regolment Finanzjarju. (20) Imħassra. (21) Għandhom jiġu stabbiliti kriterji oġġettivi biex jiġu allokati l-fondi lill-Istati Membri. Dawn il-kriterji għandhom jieħdu kont ta' l-ammont totali ta' ċittadini ta' pajjiżi terzi li jkunu qed jirresjedu legalment fl-Istati Membri u t-total ta' l-ammissjoni ġdida ta' ċittadini ta' pajjiżi terzi f'perijodu ta' referenza partikolari. (22) Imħassra. (23) L-Istati Membri għandhom jadottaw miżuri adegwati biex jiggarantixxu l-funzjonament proprju tas-sistema ta' ġestjoni u kontroll. Għal dan il-għan, huwa meħtieġ li jiġu stabbiliti l-prinċipji ġenerali u l-funzjonijiet meħtieġa li s-sistemi tal-programmi kollha għandhom jissodisfaw. (24) Imħassra. (25) Skond il-prinċipji ta' sussidjarjetà u proporzjonalità, l-Istati Membri għandhom ir-responsabbiltà primarja għall-implimentazzjoni u l-kontroll ta' l-interventi. (26) L-obbligi fuq l-Istati Membri dwar is-sistemi ta' ġestjoni u kontroll, iċ-ċertifikazzjoni ta' l-infiq, u l-prevenzjoni, is-sejba u l-korrezzjoni ta' irregolaritajiet u ksur tal-liġi Komunitarja għandhom ikunu speċifikati biex tkun garantita l-implimentazzjoni effiċjenti u korretta tal-programmi pluriennali u annwali tagħhom. B'mod partikolari, safejn jirrigwardja l-ġestjoni u l-kontroll, huwa meħtieġ li jiġu stabbiliti l-modalitajiet li bihom l-Istati Membri jiżguraw li s-sistemi jkunu stabbiliti u qed jitħaddmu b'mod sodisfaċenti. (27) Mingħajr preġudizzju għas-setgħat tal-Kummissjoni rigward il-kontroll finanzjarju, il-kooperazzjoni bejn l-Istati Membri u l-Kummissjoni f'dan il-qasam għandha tiġi nkoraġġuta. (28) Imħassra. (29) L-effettività u l-impatt ta' l-azzjonijiet appoġġati b'dan l-istrument jiddependu wkoll fuq l-evalwazzjoni tagħhom. Ir-responsabbiltajiet ta' l-Istati Membri u l-Kummissjoni f'dan ir-rigward u l-arranġamenti biex tiġi żgurata l-affidibbiltà tal-evalwazzjoni, għandhom jiġu formalizzati. (30) L-azzjonijiet għandhom jiġu evalwati bil-ħsieb ta' reviżjoni f'nofs it-terminu u b'valutazzjoni ta' l-impatt, u l-proċess ta' l-evalwazzjoni għandu jiġi inkorporat fl-arranġamenti ta' monitoraġġ tal-proġett. (31) Ammont finanzjarju ta' referenza, fis-sens tal-punt 38 tal-ftehim interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar dixxiplina baġitarja u ġestjoni finanzjarja soda [4]hu inkluż f'din id-Deċiżjoni għaż-żmien kollu tal-programm, mingħajr ma dan jaffettwa s-setgħat ta' l-awtorità baġitarja kif imfissra mit-Trattat. (31A) Filwaqt li żżomm preżenti l-importanza tal-viżibbiltà tal-finanzjament Komunitarju, il-Kummissjoni għandha tipprovdi gwida biex tiffaċilita li kwalunkwe awtorità, organizzazzjoni mhux governattiva, organizzazzjoni internazzjonali jew entità oħra li tirċievi għotja minn dan il-Fond tirrikonoxxi b'mod adatt l-appoġġ irċevut, b'kont meħud tal-prattika għal strumenti oħrajn taħt ġestjoni kondiviża, bħall-Fondi Strutturali. (32) Minħabba li l-objettivi ta' l-azzjoni proposta, jiġifieri l-promozzjoni ta' l-integrazzjoni taċ-ċittadini ta' pajjiżi terzi fis-soċjetajiet ospitanti ta' l-Istati Membri, fil-qafas tal-Prinċipji Bażiċi Komuni, ma jistgħux jinkisbu b'mod suffiċjenti mill-Istati Membri u għalhekk, minħabba l-iskala u l-effetti ta' l-azzjoni, jistgħu jinkisbu aħjar mill-Komunità, il-Komunità tista' tadotta miżuri, skond il-prinċipju tas-sussidjarjetà kif imniżżel fl-Artikolu 5 tat-Trattat. Skond il-prinċipju tal-proporzjonalità, kif imniżżel f'dak l-Artikolu, din id-Deċiżjoni ma tmurx lil hinn minn dak li huwa meħtieġ sabiex jinkisbu dawk l-objettivi. (33) Il-miżuri meħtieġa għall-implimentazzjoni ta' din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat- 28 ta' Ġunju 1999, kif emendata mid-Deċiżjoni tal-Kunsill 2006/512/KE tas- 17 ta' Lulju 2006 [5] li tistabbilixxi l-proċeduri għall-eżerċizzju tas-setgħat ta' implimentazzjoni mogħtija lill-Kummissjoni. Il-miżuri implimentattivi ser ikunu soġġetti għal proċedura tal-kumitat ta' ġestjoni, billi din id-dispożizzjoni hija l-aktar adatta f'ċerti każijiet sabiex tiżdied l-effiċjenza. (33A) Sabiex jiġi żgurat li l-Fond jiġi implimentat fil-ħin, din id-Deċiżjoni għandha tapplika mill- 1 ta' Jannar 2007. (34) Skond l-Artikoli 1 u 2 jew il-Protokoll dwar il-pożizzjoni tad-Danimarka, anness għat-Trattat dwar l-Unjoni Ewropea u għat-Trattat li jistabbilixxi l-Komunità Ewropea, id-Danimarka mhux qed tieħu sehem fl-adozzjoni ta' din id-Deċiżjoni, u għalhekk mhix marbuta biha jew soġġetta għall-applikazzjoni tagħha. (35) Skond l-Artikolu 3 tal-Protokoll dwar il-pożizzjoni tar-Renju Unit u ta' l-Irlanda, anness għat-Trattat dwar l-Unjoni Ewropea u għat-Trattat li jistabbilixxi l-Komunitá Ewropea, l-Irlanda nnotifikat, permezz ta' l-ittra tas- 6 ta' Settembru 2005, ix-xewqa tagħha li tieħu sehem fl-adozzjoni u l-applikazzjoni ta' din id-Deċiżjoni. (36) Skond l-Artikolu 3 tal-Protokoll dwar il-pożizzjoni tar-Renju Unit u ta' l-Irlanda, anness għat-Trattat dwar l-Unjoni Ewropea u għat-Trattat li jistabbilixxi l-Komunitá Ewropea, ir-Renju Unit innotifika, permezz ta' l-ittra tas- 27 ta' Ottubru 2005, ix-xewqa tiegħu li jieħu sehem fl-adozzjoni u l-applikazzjoni ta' din id-Deċiżjoni. Il-Kumitat Ekonomiku u Soċjali Ewropewta opinjoni [6]. Il-Kumitat tar-Reġjunita opinjoni [7]. ADOTTA DIN ID-DEĊIŻJONI: KAPITOLU I SUĠĠETT, OBJETTIVI U AZZJONIJIET Artikolu 1 Suġġett u kamp ta' applikazzjoni 1. Din id-Deċiżjoni tistabbilixxi għall-perijodu mill- 1 ta' Jannar 2007 sal- 31 ta' Diċembru 2013 il-Fond Ewropew għall-integrazzjoni ta' ċittadini ta' pajjiżi terzi, minn issa 'l quddiem imsejjaħ "Il-Fond", bħala parti minn qafas koerenti li jinkludi wkoll id-Deċiżjoni tal-Parlament Ewropew u tal-Kunsill li tistabbilixxi l-Fond Ewropew għar-Refuġjati għall-perijodu 2008-2013, id-Deċiżjoni tal-Parlament Ewropew u tal-Kunsill li tistabbilixxi l-Fond għall-Fruntieri Esterni għall-perijodu 2007-2013 u d-Deċiżjoni tal-Parlament Ewropew u tal-Kunsill li tistabbilixxi l-Fond Ewropew għar-Ritorn għall-perijodu 2008-2013, sabiex tikkontribwixxi għat-tisħiħ ta' l-ispazju ta' Libertà, Sigurtà u Ġustizzja u l-applikazzjoni tal-prinċipju ta' solidarjetà bejn l-Istati Membri. Din id-Deċiżjoni tiddefinixxi l-objettivi li għalihom jikkontribwixxi l-Fond, l-implimentazzjoni tiegħu, ir-riżorsi finanzjarji disponibbli u l-kriterji ta' distribuzzjoni għall-allokazzjoni tar-riżorsi finanzjarji disponibbli. Hija tistabbilixxi r-regoli ta' ġestjoni tal-Fond, inkluż dawk finanzjarji, il-mekkaniżmi ta' monitoraġġ u kontroll ibbażati fuq il-kondiviżjoni tar-responsabbiltajiet bejn il-Kummissjoni u l-Istati Membri. 2. Ċittadini ta' pajjiżi terzi li jkunu fit-territorju ta' pajjiż terz u li jikkonformaw ma' miżuri speċifiċi ta' qabel it-tluq u/jew kondizzjonijiet imniżżlin fil-liġi nazzjonali, inklużi dawk rigward l-abbiltà ta' integrazzjoni fis-soċjetà ta' dan l-Istat Membru jaqgħu taħt il-kamp ta' applikazzjoni ta' din id-Deċiżjoni. 3. Ċittadini ta' pajjiżi terzi li jkunu applikaw għall-asil li dwaru għadha ma tteħditx deċiżjoni finali, jew li jgawdu status ta' refuġjat jew ta' protezzjoni sussidjarja, jew jikkwalifikaw bħala refuġjati jew huma eliġibbli għal protezzjoni sussidjarja skond id-Direttiva tal-Kunsill 2004/83/KE tad- 29 ta' April 2004, huma esklużi mill-kamp ta' applikazzjoni ta' din id-Deċiżjoni. 4. Ċittadin ta' pajjiżi terzi tfisser kwalunkwe persuna li ma tkunx ċittadin ta' l-Unjoni fis-sens ta' l-Artikolu 17(1) tat-Trattat. Artikolu 2 Objettiv Ġenerali tal-Fond 1. L-objettiv ġenerali tal-Fond huwa li jappoġġa l-isforzi ta' l-Istati Membri biex jagħmluha possibbli għal ċittadini ta' pajjiżi terzi ta' sfond ekonomiku, soċjali, kulturali, reliġjuż, lingwistiku u etniku differenti biex jissodisfaw l-kondizzjonijiet ta' residenza u biex jiffaċilitaw l-integrazzjoni tagħhom fis-soċjetajiet Ewropej. Il-Fond għandu primarjament jiffoka fuq azzjonijiet relatati ma' l-integrazzjoni ta' ċittadini ta' pajjiżi terzi li jkunu għadhom jaslu. 2. Sabiex jippromwovi l-objettiv imsemmi fil-paragrafu 1 il-Fond ser jikkontribwixxi għall-iżvilupp u l-implimentazzjoni ta' strateġiji nazzjonali ta' integrazzjoni għal ċittadini ta' pajjiżi terzi […] fl-aspetti kollha tas-soċjetà filwaqt li jittieħed kont b'mod partikolari tal-prinċipju li l-integrazzjoni hija proċess dinamiku minn żewġ naħat ta' akkomodazzjoni reċiproka mill-immigranti u r-residenti kollha ta' l-Istati Membri. 3. Il-Fond għandu jikkontribwixxi għall-finanzjament ta' l-assistenza teknika fuq l-inizjattiva ta' l-Istati Membri jew tal-Kummissjoni. Artikolu 3 Objettivi speċifiċi Il-Fond għandu jikkontribwixxi għall-objettivi speċifiċi li ġejjin: (a) Il-faċilitazzjonita' l-iżviluppu l-implimentazzjoni ta'proċedurita' ammissjonirilevanti u ta' appoġġ għall-proċess ta' integrazzjoni ta' ċittadini ta' pajjiżi terzi; (b) L-iżvilupp u l-implimentazzjoni tal-proċess ta' integrazzjoni ta' ċittadini ta' pajjiżi terzi li jkunu għadhom kif waslu fl-Istati Membri; (ċ) Żieda fil-kapaċità ta' l-Istati Membri li jiżviluppaw, jimplimentaw, jimmonitorjaw u jevalwaw il-politika u l-miżuri għall-integrazzjoni ta' ċittadini ta' pajjiżi terzi; (d) L-iskambju ta' informazzjoni, l-aħjar prattika u l-kooperazzjoni fi u bejn l-Istati Membri fl-iżvilupp, l-implimentazzjoni, il-monitoraġġ u l-evalwazzjoni ta' politika u miżuri għall-integrazzjoni ta' ċittadini ta' pajjiżi terzi. Artikolu 4 Azzjonijiet eliġibbli fl-Istati Membri 1. Rigward l-objettiv definit fl-Artikolu 3, punt (a), il-Fond għandu jappoġġa azzjonijiet fl-Istati Membri li: a) jiffaċilitaw l-iżviluppu l-implimentazzjonimill-Istati Membri ta' proċeduri ta' ammissjoni,inter aliabilli jiġu appoġġati proċessi ta' konsultazzjoni mal-partijiet interessati rilevanti u l-parir espert jew skambji ta' informazzjoni dwar approċċi li huma mmirati għal ċittadinanzi jew kategoriji ta' ċittadini speċifiċi ta' pajjiżi terzi; b) jagħmlu l-implimentazzjoni tal-proċeduri ta' ammissjoni aktar effettivi u aċċessibbli għaċ-ċittadini ta' pajjiżi terzi inter alia billi jużaw Komunikazzjoni u Teknoloġija ta' l-Informatika li huma faċli għall-utent, kampanji ta' informazzjoni u proċeduri ta' għażla; ċ) iħejju liċ-ċittadini ta' pajjiżi terzi għall-integrazzjoni tagħhom fis-soċjetà ospitanti b'mod aħjar billi jappoġġaw miżuri ta' qabel il-vjaġġ li jippermettulhom jiksbu għarfien u ħiliet meħtieġa għall-integrazzjoni tagħhom, bħal taħriġ vokazzjonali, pakketti ta' informazzjoni, korsijiet komprensivi ta' orjentazzjoni ċivika u tagħlim tal-lingwa fil-pajjiż ta' l-oriġini. 2. Rigward l-objettiv definit fl-Artikolu 3, punt (b), il-Fond għandu jappoġġa azzjonijiet fl-Istati Membri li: a) ifasslu programmi u attivitajiet li jimmiraw li jintroduċu ċittadini ta' pajjiżi terzi li għadhom jaslu fis-soċjetà ospitanti u jippermettulhom jiksbu għarfien bażiku dwar il-lingwa, l-istorja, l-istituzzjonijiet, il-fatturi soċjo ekonomiċi, il-ħajja kulturali u n-normi u l-valuri fondamentali tas-soċjetà ospitanti, kif ukoll li jikkomplementaw tali programmi u attivitajiet eżistenti; b) jiżviluppaw u jtejbu l-kwalità ta' tali programmi u attivitajiet fil-livell lokali u reġjonali, b'enfasi partikolari fuq l-orjentazzjoni ċivika; ċ) isaħħu l-kapaċità ta' tali programmi u attivitajiet biex jilħqu gruppi partikolari, bħal dipendenti ta' persuni soġġetti għall-proċeduri ta' ammissjoni, tfal, nisa, anzjani, illiterati jew persuni b'diżabbilità; d) iżidu l-flessibbiltà ta' tali programmi u attivitajiet, b'mod partikolari permezz ta' korsijiet part-time, moduli mħaffin, sistemi ta' tagħlim minn distanza jew b'mezzi elettroniċi jew mudelli simili, li jippermettu liċ-ċittadini ta' pajjiżi terzi jlestu l-programmi u l-attivitajiet filwaqt li jaħdmu jew jistudjaw fl-istess ħin; e) jiżviluppaw u jimplimentaw tali programmi jew attivitajiet, li jimmiraw ċittadini żgħażagħ ta' pajjiżi terzi, bi sfidi soċjali u kulturali speċifiċi relatati ma' kwistjonijiet ta' identità; f) jiżviluppaw tali programmi jew attivitajiet li jinkoraġġixxu l-ammissjoni u jappoġġaw il-proċess ta' integrazzjoni ta' ċittadini ta' pajjiż terz bi kwalifikazzjoni għolja jew kwalifikati; 3. Rigward l-objettivi definiti fl-Artikolu 3 punti (ċ) u (d), il-Fond għandu jappoġġa azzjonijiet fi u bejn Stati Membri li: a) itejbu l-aċċess ta' ċittadini ta' pajjiżi terzi għal oġġetti u servizzi pubbliċi u privati, inter alia permezz ta' servizzi intermedjarji, servizzi ta' interpretazzjoni u traduzzjoni u billi jtejbu l-kapaċitajiet interkulturali tal-persunal; b) jibnu strutturi ta' organizzazzjoni sostenibbli għall-integrazzjoni u l-ġestjoni tad-diversità, jippromwovu parteċipazzjoni li ddum u sostenibbli fil-ħajja ċivika u kulturali, u jiżviluppaw modi ta' kooperazzjoni bejn il-partijiet interessati rilevanti differenti biex uffiċjali f'diversi livelli jkunu jistgħu jiskbu malajr informazzjoni dwar esperjenzi u prattika x'imkien ieħor u, fejn possibbli, biex jinġabru r-riżorsi; ċ) jiżviluppaw u jimplimentaw taħriġ interkulturali, bini tal-kapaċità u ġestjoni tad-diversità, taħriġ tal-persunal fi ħdan il-fornituri ta' servizz pubbliċi u privati, inklużi istituzzjonijiet ta' edukazzjoni; d) isaħħu l-kapaċità tal-koordinazzjoni, l-implimentazzjoni, il-monitoraġġ u l-evalwazzjoni ta' strateġiji nazzjonali ta' integrazzjoni għal ċittadini ta' pajjiżi terzi fil-livelli u d-dipartimenti differenti tal-gvern; e) jikkontribwixxu għall-evalwazzjoni ta' proċeduri ta' ammissjoni jew għall-programmi u l-attivitajiet imsemmijin fil-paragrafu 2 billi jappoġġaw stħarriġ rappreżentattiv fost ċittadini ta' pajjiżi terzi li jkunu bbenefikaw minnhom u/jew fost partijiet interessati rilevanti, bħal impriżi, organizzazzjonijiet mhux governattivi u awtoritajiet reġjonali jew lokali; f) jintroduċu u jimplimentaw skemi biex tinġabar u tiġi analizzata informazzjoni dwar il-ħtiġijiet ta' kategoriji differenti ta' ċittadini ta' pajjiżi terzi, f'livell lokali jew reġjonali, billi jinvolvu pjattaformi għall-konsultazzjoni ta' ċittadini ta' pajjiżi terzi u għall-iskambju ta' informazzjoni bejn il-partijiet interessati, u billi jsir stħarriġ fost il-komunitajiet ta' l-immigranti dwar l-aħjar rispons għal dawk il-ħtiġijiet; g) jikkontribwixxu għall-proċess miż-żewġ naħat li huwa bażiku għall-politika ta' integrazzjoni billi jiżviluppaw pjattaformi għall-konsultazzjoni ta' ċittadini ta' pajjiżi terzi, l-iskambju ta' informazzjoni bejn partijiet interessat u pjattaformi ta' djalogu interkulturali, reliġjuż u dwar twemmin komuni bejn komunitajiet u/jew bejn komunitajiet u l-awtoritajiet li jfasslu l-politika u jieħdu deċiżjonijiet; h) jiżviluppaw indikaturi u livelli għall-kejl tal-progress f'livell nazzjonali; i) jiżviluppaw għodod ta' monitoraġġ u skemi ta' evalwazzjoni ta' kwalità għolja għall-politika u miżuri ta' integrazzjoni. j) jżidu l-aċċettazzjoni tal-migrazzjoni f'soċjetajiet ospitanti kif ukoll l-aċċettazzjoni ta' miżuri ta' integrazzjoni permezz ta' kampanji li jżidu l-għarfien, b'mod partikolari fil-medja. Artikolu 5 Azzjonijiet ta' interess għall-Komunità 1. Fuq l-inizjattiva tal-Kummissjoni, jista' jintuża sa 7 % tar-riżorsi disponibbli tal-Fond biex jiġu ffinanzjati azzjonijiet transnazzjonali jew azzjonijiet ta' interess għall-Komunità kollha ("azzjonijiet Komunitarji") rigward il-politika ta' immigrazzjoni u integrazzjoni. 2. Biex ikunu eliġibbli għall-finanzjament, l-azzjonijiet Komunitarji għandhom b'mod partikolari: a) iżidu l-kooperazzjoni tal-Komunità biex ikunu implimentati l-liġijiet tal-Komunità u l-prattika tajba fil-qasam ta' l-immigrazzjoni u l-integrazzjoni; b) jappoġġaw l-istabbiliment ta' networks ta' kooperazzjoni transnazzjonali u proġetti pilota bbażati fuq sħubiji transnazzjonali bejn korpi li jkunu jinsabu f'żewġ Stati Membri jew aktar, li jkunu mfasslin biex jistimolaw l-innovazzjoni, jiffaċilitaw l-iskambju ta' esperjenza u prattika tajba u jtejbu l-kwalità tal-linji politiċi ta' l-integrazzjoni; ċ) jappoġġaw kampanji transnazzjonali li jżidu l-għarfien; d) jappoġġaw studji, disseminazzjoni u skambju ta' informazzjoni dwar l-aħjar prattika u l-aspetti l-oħrajn kollha tal-linji politiċi dwar l-immigrazzjoni u l-integrazzjoni, inkluż għall-użu ta' teknoloġija mill-aktar moderna, e) jappoġġaw proġetti pilota u studji li jesploraw il-possibbiltà ta' forom ġodda ta' kooperazzjoni Komunitarja fil-qasam ta' l-immigrazzjoni u l-integrazzjoni u l-liġi Komunitarja fil-qasam ta' l-immigrazzjoni; f) jappoġġaw l-iżvilupp u l-applikazzjoni ta' għodod, metodi u indikaturi ta' statistika komuni mill-Istati Membri biex jiġu mkejla żviluppi ta' politika fl-oqsma ta' l-immigrazzjoni u l-integrazzjoni. 3. Il-programm ta' ħidma annwali li jistabbilixxi l-prijoritajiet għal azzjonijiet Komunitarji għandu jiġi adottat skond il-proċedura msemmija fl-Artikolu 51(2). Artikolu 6 [Gruppi Mmirati] Imħassar KAPITOLU II PRINĊIPJI TA' ASSISTENZA Artikolu 7 Komplementarjetà, konsistenza u konformità 1. Il-Fond għandu jipprovdi assistenza li tikkomplementa azzjonijiet nazzjonali, reġjonali u lokali, filwaqt li jintegra fihom il-prijoritajiet tal-Komunità. B'mod partikolari, biex tiġi żgurata l-konsistenza tar-reazzjoni tal-Komunità għall-integrazzjoni ta' ċittadini ta' pajjiżi terzi, l-azzjonijiet iffinanzjati taħt dan l-istrument għandhom ikunu speċifiċi u komplementari għall-azzjonijiet iffinanzjati taħt il-Fond Soċjali Ewropew u l-Fond Ewropew għar-Refuġjati. 2. Il-Kummissjoni u l-Istati Membri għandhom jiżguraw li l-assistenza mill-Fond u mill-Istati Membri tkun konsistenti ma' l-attivitajiet, il-linji politiċi u l-prijoritajiet tal-Komunità. Din il-konsistenza għandha tintwera l-aktar fil-programm pluriennali msemmi fl-Artikolu 18. 3. L-operazzjonijiet ffinanzjati mill-Fond għandhom jikkonformaw mad-dispożizzjonijiet tat-Trattat u ta' l-atti adottati taħthom. Artikolu 8 Programmazzjoni 1. L-objettivi tal-Fond għandhom jiġu segwiti fil-qafas ta' perijodu ta' programmazzjoni pluriennali (2007-2013), soġġett għal reviżjoni ta' nofs it-terminu, skond l-Artikolu 21A. Is-sistema ta' programmazzjoni pluriennali għandha tinkludi l-prijoritajiet u l-proċess tal-ġestjoni, it-teħid ta' deċiżjonijiet, il-verifika u ċ-ċertifikazzjoni. 2. Il-programmi pluriennali approvati mill-Kummissjoni għandhom jiġu implimentati permezz ta' programmi annwali. Artikolu 9 Intervent sussidjarju u proporzjonali 1. L-implimentazzjoni tal-programmi pluriennali u annwali msemmijin fl-Artikoli 19 u 21 għandha tkun ir-responsabbiltà ta' l-Istati Membri fil-livell territorjali xieraq, skond is-sistema istituzzjonali speċifika għal kull Stat Membru. Din ir-responsabbilità għandha tiġi eżerċitata skond din id-Deċiżjoni. 2. Il-mezzi użati mill-Kummissjoni u mill-Istati Membri għandhom ivarjaw skond id-daqs tal-kontribuzzjoni Komunitarja f'relazzjoni mad-dispożizzjonijiet ta' verifika. Id-divrenjzar japplika wkoll għad-dispożizzjonijiet dwar l-evalwazzjoni u r-rapporti dwar il-programmi pluriennali u annwali. Artikolu 10 Metodi ta' implimentazzjoni 1. Il-baġit tal-Komunità allokat għall-Fond għandu jiġi implimentat skond l-Artikolu 53(1), punt (b) tar-Regolament tal-Kunsill (KE, Euratom) Nru 1605/2002, bl-eċċezzjoni ta' l-Azzjonijiet Komunitarji msemmijin fl-Artikolu 5 u l-assistenza teknika msemmija fl-Artikolu 16. L-Istati Membri u l-Kummissjoni għandhom jiżguraw konformità mal-prinċipju ta' ġestjoni finanzjarja soda. 2. Il-Kummissjoni teżerċita r-responsabbiltà tagħha biex timplimenta l-baġit ġenerali tal-Komunitajiet Ewropej billi: a) tikkontrolla l-eżistenza u l-funzjonament xieraq tas-sistemi ta' ġestjoni u kontroll fl-Istati Membri skond il-proċeduri deskritti fl-Artikolu 30; b) tinterrompi jew tissuspendi l-ħlasijiet kollha jew partijiet minnhom skond l-Artikoli 40 u 41 jekk is-sistemi nazzjonali ta' ġestjoni u kontroll jonqsu, u billi tapplika kwalunkwe korrezzjoni finanzjarja oħra meħtieġa, skond il-proċeduri deskritti fl-Artikoli 44 u 45. Artikolu 11 [Addizzjonalità] Imħassar Artikolu 12 Sħubija 1. Kull Stat Membru għandu jorganizza, skond ir-regoli u l-prattika nazzjonali attwali, sħubija ma' l-awtoritajiet u l-korpi li huma involuti fl-implimentazzjoni tal-programm pluriennali jew li jistgħu jipprovdu kontribut utli għall-iżvilupp tiegħu skond l-Istat Membru konċernat. Tali awtoritajiet u korpi jistgħu jinkludu l-awtoritajiet reġjonali, lokali, urbani u oħrajn pubbliċi kompetenti, organizzazzjonijiet u korpi internazzjonali li jirrappreżentaw is-soċjetà ċivili bħal organizzazzjonijiet mhux governattivi, inklużi organizzazzjonijiet ta' emigranti, jew imsieħba soċjali. Din is-sħubija għandha tinkludi mill-inqas l-awtoritajiet ta' implimentazzjoni maħturin mill-Istati Membri għall-fini tal-ġestjoni ta' l-interventi tal-Fond Soċjali Ewropew u l-awtorità responsabbli għall-Fond Ewropew għar-Refuġjati. 2. Is-sħubija għandha titwettaq f'konformità sħiħa mal-ġurisdizzjoni istituzzjonali, legali u finanzjarja rispettiva ta' kull kategorija ta' msieħba. KAPITOLU III QAFAS FINANZJARJU Artikolu 13 Riżorsi globali 1. L-ammont ta' referenza finanzjarju għall-implimentazzjoni ta' azzjonijiet iffinanzjati minn dan il-Fond għall-perijodu mill- 1 ta' Jannar 2007 sal- 31 ta' Diċembru 2013 għandu jkun ta' EUR 825 miljun. 1bis. L-approprjazzjonijiet annwali għall-Fond għandhom jiġu awtorizzati mill-awtorità tal-baġit fil-limiti tal-qafasfinanzjarju. 2. Il-Kummissjoni għandha tagħmel tqassim annwali indikattiv għal kull Stat Membru skond il-kriterji stabbiliti fl-Artikolu 14. Artikolu 14 Distribuzzjoni annwali ta' riżorsi għal azzjonijiet eliġibbli fl-Istati Membri 1. Kull Stat Membru għandu jirċievi ammont fiss ta' EUR 500,000 mill-allokazzjoni annwali tal-Fond. Dan l-ammont għandu jkun iffissat għal EUR 500,000 fis-sena għall-Istati Membri li se jissieħbu fl-Unjoni Ewropea fil-perijodu 2007–2013, għall-parti li tibqa' tal-perijodu 2007–2013 mis-sena ta' wara l-adeżjoni tagħhom. 2. Il-bqija tar-riżorsi annwali disponibbli għandhom jiġu mqassmin bejn l-Istati Membri kif ġej: a) 40 % fi proporzjon għall-medja tan-numru totali ta' ċittadini ta' pajjiżi terzi li jkunu qed jirresjedu legalment fl-Istati Membri matul it-tliet snin preċedenti; u b) 60 % fi proporzjon għan-numru ta' ċittadini ta' pajjiżi terzi li jkunu kisbu awtorizzazzjoni maħruġa mill-awtoritajiet ta' Stat Membru biex jirresjedi fit-territorju tiegħu matul it-tliet snin preċedenti 3. Madankollu, għall-fini tal-kalkolu msemmi fil-punt (b) tal-paragrafu 2, il-kategoriji ta' persuni li ġejjin m'għandhomx ikunu inklużi: a) ħaddiema staġonali, kif definiti taħt il-liġi nazzjonali; b) ċittadini ta' pajjiżi terzi ammessi għall-finijiet ta' studji, skambju ta' studenti, taħriġ bla ħlas jew servizz volontarju skond id-Direttiva tal-Kunsill 2004/114/KE tat- 13 ta' Diċembru 2004 [8]; ċ) ċittadini ta' pajjiżi terzi ammessi għall-finijiet ta' riċerka xjentifika skond id-Direttiva tal-Kunsill 2005/71/KE tat- 12 ta' Ottubru 2005 [9]; d) ċittadini ta' pajjiżi terzi li jkunu rċevew tiġdid ta' awtorizzazzjoni maħruġa mill-awtoritajiet ta' Stat Membru jew bdil fl-istatus, inklużi ċittadini ta' pajjiżi terzi li jkunu kisbu status ta' residenza għal perijodu fit-tul skond id-Direttiva tal-Kunsill 2003/109/KE tal- 25 ta' Novembru 2003 [10]. 4. Il-figuri ta' referenza għandhom ikunu l-aħħar statistika magħmula mill-Uffiċċju ta' l-Istatistika tal-Komunitajiet Ewropej abbażi tad-data pprovduta mill-Istati Membri skond il-liġi Komunitarja. Meta l-Istati Membri ma jkunux taw l-istatistika kkonċernata lill-Kummissjoni (Eurostat), huma għandhom jipprovdu data proviżorja malajr kemm jista' jkun. Qabel taċċetta din id-data bħala figuri ta' referenza, il-Kummissjoni (Eurostat) għandha tevalwa l-kwalità, il-paragunabbiltà u l-kompletezza ta' l-informazzjoni statistika skond il-proċeduri operattivi normali. Fuq talba tal-Kummissjoni (Eurostat), l-Istati Membri għandhom jagħtuha l-informazzjoni kollha meħtieġa biex tagħmel dan. Artikolu 15 Struttura ta' finanzjament 1. Il-kontribuzzjoni finanzjarja tal-Fond għandha tieħu l-forma ta' għotjiet. 2. L-azzjonijiet appoġġati mill-Fond għandhom jiġu ko-finanzjati minn sorsi pubbliċi jew privati, għandhom ikunu bla qligħ u m'għandhomx ikunu eliġibbli għal finanzjament minn sorsi oħra li jkunu koperti mill-baġit ġenerali tal-Komunitajiet Ewropej. 3. L-approprjazzjonijiet tal-Fond għandhom ikunu komplementari għall-infiq pubbliku jew l-ekwivalenti tiegħu allokat mill-Istati Membri għall-miżuri koperti minn din id-Deċiżjoni. 4. Il-kontribuzzjoni Komunitarja għall-proġetti appoġġati, fir-rigward ta' azzjonijiet implimentati fl-Istati Membri taħt l-Artikolu 4, m'għandhiex teċċedi 50 % ta' l-infiq totali ta' azzjoni speċifika. Din tista' tiżdied sa 75 % għall-proġetti li jindirizzaw prijoritajiet speċifiċi li jkunu ġew identifikati fil-linji gwida strateġiċi kif definit fl-Artikolu 18. Din għandha tiżdied għal 75 % fl-Istati Membri koperti bil-Fond tal-Koeżjoni. 5. Fil-qafas ta' l-implimentazzjoni tal-programmazzjoni nazzjonali kif imniżżel fil-Kapitolu IV, l-Istati Membri għandhom jagħżlu proġetti għall-finanzjament abbażi tal-kriterji minimi li ġejjin: (a) Is-sitwazzjoni u l-ħtiġiet fl-Istat Membru; b) il-kost-effettività ta' l-infiq, inter alia bil-konsiderazzjoni tan-numru ta' persuni konċernati fil-proġett; ċ) l-esperjenza, il-kompetenza, l-affidabbiltà u l-kontribuzzjoni finanzjarja ta' l-organizzazzjoni li tkun qed tapplika għall-finanzjament u ta' kwalunkwe organizzazzjoni msieħba; d) il-punt sa liema l-proġetti jikkomplementaw azzjonijiet oħra ffinanzjati mill-baġit ġenerali ta' l-Unjoni Ewropea jew bħala parti minn programmi nazzjonali. 6. Bħala regola ġenerali, għajnuna finanzjarja Komunitarja mogħtija għal azzjonijiet appoġġati mill-Fond għandha tingħata għal perijodu ta' mhux iżjed minn tliet snin, soġġett għal rapporti ta' progress perijodiċi. Artikolu 16 Assistenza teknika fuq l-inizjattiva tal-Kummissjoni 1. Fuq l-inizjattiva tal-Kummissjoni u/jew f'isimha, soġġett għal limitu ta' 500,000 ta' l-allokazzjoni annwali tal-Fond, il-Fond jista' jiffinanzja l-miżuri ta' tħejjija, monitoraġġ, ta' appoġġ amministrattiv u tekniku, kif ukoll miżuri ta' evalwazzjoni, verifika u spezzjoni meħtieġa għall-implimentazzjoni ta' din id-Deċiżjoni . 2. Dawk l-azzjonijiet għandhom jinkludu: a) studji, evalwazzjonijiet, rapporti ta' l-esperti, statistika, inklużi dawk ta' natura ġenerali dwar l-operat tal-Fond; b) miżuri ta' informazzjoni għall-Istati Membri l-benefiċjarji finali u l-pubbliku ġenerali, inklużi kampanji li jżidu l-għarfien u database komuni dwar il-proġetti ffinanzjati taħt il-Fond; ċ) l-installazzjoni, it-tħaddim u l-interkonnessjoni ta' sistemi kompjuterizzati għall-ġestjoni, il-monitoraġġ, l-ispezzjoni u l-evalwazzjoni; d) it-tfassil ta' qafas komuni għall-evalwazzjoni u l-monitoraġġ kif ukoll sistema ta' indikaturi, b'kont meħud, fejn xieraq, ta' indikaturi nazzjonali; e) fil-metodi ta' valutazzjoni u l-iskambju ta' informazzjoni dwar prattika f'dan il-qasam. f) miżuri ta' informazzjoni u taħriġ għall-awtoritajiet magħżulin mill-Istati Membri skond il-Kapitolu V, komplementari ma' l-isforzi ta' l-Istati Membri biex jipprovdu gwida lill-awtoritajiet tagħhom skond l-Artikolu 31, paragrafu 2. Artikolu 17 Assistenza teknika ta' l-Istati Membri 1. Fuq l-inizjattiva ta' l-Istati Membru konċernat, għal kull programm annwali, il-Fond jista' jiffinanzja miżuri ta' tħejjija, ġestjoni, monitoraġġ, evalwazzjoni, informazzjoni u kontroll, kif ukoll miżuri għat-tisħiħ tal-kapaċità amministrattiva għall-implimentazzjoni tal-Fond. 2. L-ammont annwali mwarrab għal teknika ma jistax jeċċedi a) 7 % ta' l-ammont annwali totali tal-ko-finanzjament allokat lill-Istat Membru, biż-żieda ta' EUR 30,000 għall-2007-2010 u b) 4 % ta' l-ammont annwali totali tal-ko-finanzjament allokat lill-Istat Membru, bl-addizzjoni ta' EUR 30,000 għall-2011-2013. KAPITOLU IV PROGRAMMAZZJONI Artikolu 18 Adozzjoni ta' linji gwida strateġiċi 1. Il-Kummissjoni għandha tadotta linji gwida strateġiċi li jistabbilixxu qafas għall-intervent tal-Fond, waqt li jitqies il-progress fl-iżvilupp u l-implimentazzjoni tal-leġislazzjoni Komunitarja fil-qasam ta' l-immigrazzjoni u oqsma oħra relatati ma' l-integrazzjoni ta' ċittadini ta' pajjiżi terzi, kif ukoll id-distribuzzjoni indikattiva tar-riżorsi finanzjarji tal-Fond għall-perijodu konċernat. 2. Għal kull wieħed mill-objettivi tal-Fond, dawk il-linji gwida għandhom jagħtu effett b'mod partikolari lill-prijoritajiet tal-Komunità biex jiġu promossi l-prinċipji bażiċi komuni. 3. Il-Kummissjoni għandha tadotta l-linji gwida strateġiċi relatati mal-perijodu ta' programmazzjoni pluriennali […] mhux aktar tard mill- 31 ta' Mejju 2007. 4. L-linji gwida strateġiċi għandhom ikunu adottati skond il-proċedura msemmija fl-Artikolu 51(2). Artikolu 19 Tħejjija u approvazzjoni tal-programmi pluriennali nazzjonali 1. Kull Stat Membru għandu jipproponi abbażi tal-linji gwida strateġiċi msemmijin fl-Artikolu 18, abbozz ta' programm pluriennali li għandu jikkonsisti mill-elementi li ġejjin: a) deskrizzjoni tas-sitwazzjoni preżenti fl-Istat Membru fir-rigward ta' l-implimentazzjoni ta' strateġiji ta' integrazzjoni nazzjonali fid-dawl tal-prinċipji bażiċi komuni u, fejn ikun disponibbli, fir-rigward ta' l-iżvilupp u l-implimentazzjoni ta' programmi nazzjonali ta' ammissjoni u introduzzjoni; b) analiżi tal-ħtiġiet fl-Istat Membru konċernat dwar l-istrateġiji nazzjonali ta' integrazzjoni u, fejn ikunu disponibbli, programmi ta' ammissjoni u introduzzjoni, u indikazzjoni ta' l-objettivi operattivi imfasslin biex jiġu sodisfatti dawn il-ħtiġiet matul il-perijodu kopert mill-programm pluriennali; ċ) il-preżentazzjoni ta' strateġija xierqa biex jinkisbu dawn l-objettivi u l-prijoritajiet marbutin mal-kisba tagħhom, u deskrizzjoni ta' l-azzjonijiet previsti għall- implimentazzjoni ta' dawn il-prijoritajiet; d) indikazzjoni dwar jekk din l-istrateġija hix kompatibbli ma' strumenti reġjonali, nazzjonali u Komunitarji oħrajn; e) informazzjoni dwar il-prijoritajiet u l-miri speċifiċi tagħhom. Dawk il-miri għandhom jiġu kwantifikati bl-użu ta' numru limitat ta' indikaturi, […]b'kont meħud tal-prinċipju ta' proporzjonalità. L-indikaturi għandhom jippermettu li jitkejjel il-progress imqabbel mas-sitwazzjoni tal-bidu u l-effettività tal-miri li jimplimentaw il-prijoritajiet; f) deskrizzjoni ta' l-approċċ magħżul għall-implimentazzjoni tal-prinċipju ta' sħubija stabbilit fl-Artikolu 12; g) abbozz ta' pjan ta' finanzjament li jistabbilixxi, għal kull prijorità u kull sena, il-kontribuzzjoni finanzjarja proposta tal-Fond u l-ammont globali ta' ko-finanzjament pubbliku jew privat; h) dispożizzjonijiet ta' implimentazzjoni għall-programm pluriennali, li jikkonsistu minn: - il-ħatra mill-Istat Membru ta' l-entitajiet kollha stipolati fl-Artikolu 24; - deskrizzjoni tas-sistemi ta' implimentazzjoni, monitoraġġ, kontroll u evalwazzjoni, inkluża deskrizzjoni ta' miżuri meħudin biex tiġi żgurata l-komplimentarjetà ta' l-azzjonijiet ma' dawk iffinanzjati taħt il-Fond Soċjali Ewropew; - definizzjoni tal-proċeduri għall-mobilizzazzjoni u ċ-ċirkulazzjoni ta' flussi finanzjarji sabiex tiġi żgurata t-trasparenza tagħhom; - id-dispożizzjonijiet stabbiliti biex jiġi żgurat li l-programm pluriennali jiġi ppubbliċizzat. 2. L-Istati Membri għandhom jissottomettu l-abbozz tal-programm pluriennali tagħhom sa mhux aktar tard minn erba' xhur wara li l-Kummissjoni tkun ipprovdiet il-linji gwida strateġiċi għall-perijodu konċernat. 3. Sabiex tapprova l-abbozz tal-programm pluriennali, il-Kummissjoni għandha teżamina: a) il-konsistenza tiegħu ma' l-objettivi tal-Fond u l-linji gwida strateġiċi definiti fl-Artikolu 18; b) il-rilevanza ta' l-azzjonijiet previsti fl-abbozz fid-dawl ta' l-istrateġija li hija proposta; ċ) il-konformità ta' l-arranġamenti ta' ġestjoni u kontroll stabbiliti mill-Istat Membru għall-implimentazzjoni ta' l-interventi tal-Fond mad-dispożizzjonijiet stabbiliti f'din id-Deċiżjoni; d) il-konformità mad-dritt Komunitarju u b'mod partikolari mal-liġi Komunitarja li timmira li tiżgura l-moviment liberu ta' persuni flimkien mal-miżuri ta' appoġġ li huma relatati direttament fir-rigward tal-kontrolli tal-fruntieri esterni, l-asil u l-immigrazzjoni. 4. Fejn il-Kummissjoni tqis li abbozz ta' programm pluriennali ma jkunx konsistenti mal-linji gwida strateġiċi jew ma jkunx skond id-dispożizzjonijiet ta' din id-Deċiżjoni li tistabbilixxi s-sistemi ta' ġestjoni u kontroll jew skond id-dritt Komunitarju, hija għandha titlob lill-Istat Membru biex jipprovdi l-informazzjoni kollha meħtieġa u, fejn xieraq, jirrevedi l-programm propost kif meħtieġ. 5. Il-Kummissjoni għandha tapprova kull programm pluriennali fi żmien tliet xhur mis-sottomissjoni formali tiegħu, skond il-proċedura msemmija fl-Artikolu 51(2). Artikolu 20 Reviżjoni tal-programmi pluriennali 1. Fuq l-inizjattiva ta' l-Istat Membru konċernat jew il-Kummissjoni, il-programm pluriennali għandu jiġi eżaminat mill-ġdid u, jekk ikun meħtieġ, rivedut għall-bqija tal-perijodu tal-programmazzjoni sabiex jikkunsidra aktar jew b'mod differenti l-prijoritajiet Komunitarji […] Programmi pluriennali jistgħu jiġu eżaminati mill-ġdid fid-dawl ta' evalwazzjonijiet u / jew wara diffikultajiet ta' implimentazzjoni. 2. Il-Kummissjoni għandha tadotta deċiżjoni li tapprova r-reviżjoni tal-programm pluriennali malajr kemm jista' jkun wara s-sottomissjoni formali ta' talba mill-Istat Membru konċernat. Ir-reviżjoni tal-programm pluriennali għandha ssir skond il-proċedura msemmija fl-Artikolu 51(2). Artikolu 21 Programmi annwali 1. Il-programmi pluriennali approvati mill-Kummissjoni għandhom jiġu implimentati permezz ta' programmi […] annwali. 2. Il-Kummissjoni għandha tipprovdi lill-Istati Membri, sa mhux aktar tard mill-1 ta' Lulju ta' kull sena, stima ta' l-ammonti li għandhom jiġu allokati lilhom għas-sena ta' wara mit-total ta' approprijazzjonijiet allokati taħt il-proċedura baġitarja annwali, ikkalkolati kif previst fl-Artikolu 14. 3. L-Istati Membri għandhom jissottomettu lill-Kummissjoni, sa mhux aktar tard mill-1 ta' Novembru ta' kull sena, abbozz ta' programm annwali għas-sena ta' wara, stabbilit skond il-programm pluriennali u li jkun jikkonsisti mill-elementi li ġejjin: a) ir-regoli ġenerali għall-għażla tal-proġetti li għandhom jiġu ffinanzjati taħt il-programm annwali; b) deskrizzjoni tal-kompiti li għandhom jiġu appoġġati taħt il-programm annwali; ċ) it-taqsim finanzjarju propost tal-kontribuzzjoni tal-Fond bejn id-diversi azzjonijiet tal-programm u indikazzjoni ta' l-ammont mitlub biex ikopri assistenza teknika taħt l-Artikolu 17 għall-fini ta' l-implimentazzjoni tal-programm annwali. 4. Meta teżamina l-abbozz tal-programm annwali ta' Stat Membru, il-Kummissjoni għandha tieħu kont ta' l-ammont finali ta' l-approprjazzjonijiet allokati għall-Fond taħt il-proċedura baġitarja[…]. Jekk l-abbozz tal-programm annwali ma jkunx konsistenti mal-programm pluriennali, il-Kummissjoni għandha tistieden lill-Istat Membru biex jipprovdi l-informazzjoni kollha meħtieġa u, fejn xieraq, jirrevedi l-programm propost kif meħtieġ. Il-Kummissjoni għandha tadotta d-deċiżjoni ta' finanzjament, li tapprova l-programm annwali, sa mhux aktar tard mill-1 ta' Marzu tas-sena konċernata. Id-deċiżjoni għandha tindika l-ammont allokat lill-Istat Membru u l-perijodu li għalih l-infiq huwa eliġibbli. Artikolu 21A Reviżjoni ta' nofs it-terminu tal-programm pluriennali 1. Il-Kummissjoni għandha tirrevedi l-linji gwida strateġiċi u fejn meħtieġ, tadotta linji gwida strateġiċi ġodda għall-perijodu 2011-2013, sa mhux aktar tard mill- 31 ta' Marzu 2010. 2. Jekk jiġu adottati tali linji gwida strateġiċi, kull Stat Membru għandu jeżamina l-programm pluriennali tiegħu mill-ġdid u fejn xieraq, jirrevedih. 3. Ir-regoli ta' l-Artikolu 19 dwar it-tħejjija u l-approvazzjoni tal-programmi pluriennali nazzjonali għandhom japplikaw mutatis mutandis għat-tħejjija u l-approvazzjoni ta' dawn il-programmi pluriennali riveduti. 4. Il-linji gwida strateġiċi riveduti għandhom jiġu adottati skond il-proċedura msemmija fl-Artikolu 51(2). KAPITOLU V SISTEMI TA' ĠESTJONI U KONTROLL Artikolu 22 Implimentazzjoni Il-Kummissjoni għandha tkun responsabbli għall-implimentazzjoni ta' din id-Deċiżjoni u għandha tadotta tali regoli ta' implimentazzjoni li jistgħu jkunu meħtieġa. Artikolu 23 Prinċipji Ġenerali fis-sistemi ta' ġestjoni u kontroll Is-sistemi ta' ġestjoni u kontroll tal-programmi pluriennali stabbiliti mill-Istati Membri għandhom jipprovdu għal: a) id-definizzjoni tal-funzjonijiet tal-korpi […]konċernati fil-ġestjoni u l-kontroll u l-allokazzjoni tal-funzjonijiet fi ħdan kull korp[…]; b) ir-rispett tal-prinċipju ta' separazzjoni tal-funzjonijiet bejn u fi ħdan tali korpi; ċ) adegwati għal kull korp […]jew dipartiment biex iwettaq il-funzjonijiet li jkunu ġew allokati lilu matul il-perijodu ta' l-implimentazzjoni ta' l-azzjonijiet iffinanzjati mill-Fond; d) proċeduri biex tiġi żgurata l-korrettezza u r-regolarità ta' l-infiq iddikjarat taħt il-programmi pluriennali; e) sistemi affidabbli ta' kontabbiltà, sorveljanza u rappurtar finanzjarju f'għamla kompjuterizzata; f) sistema ta' rappurtar u monitoraġġ fejn il-korp responsabbli jafda l-esekuzzjoni tal-kompiti lil korp ieħor; g) […]manwali tal-proċeduri fir-rigward tal-funzjonijiet li għandhom jitwettqu; h) […]arranġamenti għall-verifika tal-funzjonament tas-sistema; i) sistemi u proċeduri biex jiġi żgurat rekord adegwat ta' transazzjonijiet; j) […]proċeduri ta' rappurtar u monitoraġġ għal irregolaritajiet u għall-irkupru ta' ammonti mħallsin indebitament. Artikolu 24 Ħatra ta' awtoritajiet 1. Għall-implimentazzjoni tal-programm pluriennali u l-programmi annwali tiegħu l-Istat Membru għandu jaħtar dawn li ġejjin: a) awtorità responsabbli: korp funzjonali ta' l-Istat Membru jew awtorità pubblika nazzjonali jew korp maħtur mill-Istat Membru jew korp irregolat mil-liġi privata ta' l-Istat Membru u li għandu missjoni ta' servizz pubbliku, li għandu jkun responsabbli għall-ġestjoni ta' programmi pluriennali u annwali appoġġati mill-Fond u li għandu jittratta l-komunikazzjonijiet kollha mal-Kummissjoni; b) awtorità ta' ċertifika: awtorità jew korp pubbliku nazzjonali, jew individwu li jaġixxi bħala tali korp jew awtorità, maħtur mill-Istat Membru biex jiċċertifika d-dikjarazzjonijiet ta' l-infiq u l-applikazzjonijiet għal ħlas qabel jintbagħtu lill-Kummissjoni; ċ) awtorità ta' verifika: awtorità jew korp pubbliku nazzjonali, sakemm ikun funzjonalment indipendenti mill-[…] awtorità responsabbli u mill-awtorità ta' ċertifika, maħtur mill-Istat Membru u responsabbli għall-verifika tat-tħaddim effettiv tas-sistema ta' ġestjoni u kontroll; d) fejn xieraq, awtorità delegata; 2. L-Istat Membru għandu jistabbilixxi regoli li jirregolaw ir-relazzjonijiet tiegħu ma' dawk l-awtoritajiet imsemmijin fil-paragrafu 1 u r-relazzjonijiet tagħhom mal-Kummissjoni. 3. Soġġett għall-Artikolu 23 (b), uħud mill-awtoritajiet imsemmijin fil-paragrafu 1 jew kollha kemm huma jistgħu jkunu fi ħdan l-istess korp. 4. Ir-regoli għall-implimentazzjoni ta' l-Artikoli 25 sa 29 għandhom jiġu adottati mill-Kummissjoni skond il-proċedura msemmija fl-Artikolu 51(2). Artikolu 25 Awtorità responsabbli 1. L-awtorità responsabbli għandha tissodisfa l-kondizzjonijiet minimi li ġejjin. Għandu: a) jkollha personalità ġuridika, ħlief fejn ikun korp funzjonali ta' l-Istat Membru; b) ikollha l-infrastruttura meħtieġa għal komunikazzjoni faċli ma' firxa wiesgħa ta' utenti u mal-korpi responsabbli fl-Istati Membri l-oħra u l-Kummissjoni; ċ) taħdem f'kuntest amministrattiv li jippermettilha twettaq il-kompiti tagħha b'mod korrett u li jkun evitat kwalunkwe konflitt ta' interess; d) tkun f'pożizzjoni li tapplika r-regoli ta' ġestjoni tal-fond tal-Komunità; e) jkollha kapaċitajiet finanzjarji u ta' ġestjoni li jkunu proporzjonati għall-volum tal-fondi Komunitarji li hija tintalab tamministra; f) ikollha għad-dispożizzjoni tagħha persunal bi kwalifiki professjonali adatti u ħiliet lingiwistiċi għal xogħol amministrattiv f'ambjent internazzjonali. 2. L-Istat Membru għandu jipprovdi lill-awtorità responsabbli bil-finanzjament adegwat biex din tkun tista' tkompli l-kompiti tagħha sew u mingħajr waqfien matul il-perijodu kollu ta' l-2007-2013. (2a) Il-Kummissjoni tista' tassisti lill-Istati Membri fit-taħriġ tal-persunal, b'mod partikolari rigward l-applikazzjoni tajba tal-Kapitolu V-IX ta' din id-Deċiżjoni. Artikolu 26 Kompiti ta' l-awtorità responsabbli 1. L-awtorità responsabbli għandha tkun responsabbli għall-ġestjoni u l-implimentazzjoni tal-programm pluriennali skond il-prinċipju ta' ġestjoni finanzjarja soda. Hija għandha b'mod partikolari: a) tikkonsulta l-imsieħba skond l-Artikolu 12; b) tissottometti lill-Kummissjoni l-proposti għall-programmi pluriennali u annwali definiti fl-Artikoli 19 u 21; ċ) toħloq mekkaniżmu ta' kooperazzjoni ma' l-awtoritajiet ta' ġestjoni maħturin mill-Istat Membru għall-finijiet ta' l-implimentazzjoni ta' l-azzjonijiet taħt il-Fond Soċjali Ewropew u l-Fond Ewropew għar-Refuġjati; d) torganizza u tirreklama sejħiet għal offerti u proposti, kif xieraq; e) torganizza proċeduri ta' għażla u aġġudikazzjoni għall-ko-finanzjament ta' azzjonijiet taħt il-Fond skond il-prinċipji mniżżlin fl-Artikolu 15 paragrafu 5; f) tirċievi l-ħlasijiet imwettqa mill-Kummissjoni, u tħallas lill-benefiċjarji finali; g) tiżgura konsistenza u komplementarjetà bejn il-ko-finanzjament taħt il-Fond u minn strumenti finanzjarji nazzjonali u Komunitarji rilevanti oħra; h) timmonitorja l-kunsinna tal-prodotti u s-servizzi ko-finanzjati u li l-infiq iddikjarat għall-azzjonijiet ikun fil-fatt sar u jkun konformi mar-regoli Komunitarji u nazzjonali; i) tiżgura li jkun hemm sistema li tkun tirreġistra u taħżen f'forma kompjuterizzata […] rekords ta' kontabilità għal kull azzjoni taħt il-programmi annwali u li tinġabar id-data dwar l-implimentazzjoni meħtieġa għall-ġestjoni, il-monitoraġġ, il-kontroll u l-evalwazzjoni finanzjarja; j) tiżgura li l-benefiċjarji finali u l-korpi l-oħra involuti fl-implimentazzjoni ta' l-azzjonijiet ko-finanzjati mill-Fond iżommu sistema ta' kontabilità separata jew kodiċi adegwat ta' kontabilità għat-transazzjonijiet kollha relatati ma' l-azzjoni, mingħajr preġudizzju għar-regoli nazzjonali tal-kontabilità; k) tiżgura li l-evalwazzjonijiet tal-programmi pluriennali msemmijin fl-Artikolu 48 jitwettqu fil-limiti ta' żmien stabbiliti f'din id-Deċiżjoni u jkunu jilħqu l-istandards ta' kwalità miftiehma bejn il-Kummissjoni u l-Istat Membru; l) tistabbilixxi proċeduri biex jiġi żgurat li d-dokumenti kollha dwar infiq u verifiki, meħtieġa biex jiġi żgurat rekord adegwat ta' transazzjonijiet, jinżammu skond il-ħtiġiet msemmijin fl-Artikolu 42; m) tiżgura li l-awtorità ta' verifika tirċievi, għall-finijiet li jitwettqu l-verifiki definiti fl-Artikolu 29(1) l-informazzjoni kollha meħtieġa dwar proċeduri ta' ġestjoni li jintużaw u dwar il-proġetti ko-finanzjati mill-Fond; n) tiżgura li l-awtorità ta' ċertifika tirċievi l-informazzjoni kollha meħtieġa dwar il-proċeduri u l-verifiki li jkunu twettqu fir-rigward ta' l-infiq għall-fini ta' ċertifikazzjoni; o) tfassal u tissottometti lill-Kummissjoni rapporti ta' progress u rapporti finali dwar l-implimentazzjoni tal-programmi annwali, dikjarazzjonijiet dwar l-infiq iċċertifikati mill-awtorità ta' ċertifika u talbiet għal ħlas jew fejn adatt dikjarazzjonijiet ta' rimborż; p) twettaq attivitajiet ta' informazzjoni u konsultattivi; u xxerred ir-riżultati ta' l-azzjonijiet appoġġati; q) tikkoopera mal-Kummissjoni u ma' l-awtoritajiet responsabbli fl-Istati Membri l-oħrajn. r) tivverifika l-implimentazzjoni mill-benefiċjarji finali tal-linji gwida msemmija fl-Artikolu 32(6). 2. L-attivitajiet ta' ġestjoni ta' l-awtorità responsabbli għall-proġetti implimentati fl-Istati Membri jistgħu jiġu ffinanzjati taħt l-arranġamenti ta' assistenza teknika msemmijin fl-Artikolu 17. Artikolu 27 Delegazzjoni ta' kompiti mill-awtorità responsabbli 1. Fejn il-kompiti kollha ta' l-awtorità responsabbli, jew uħud minnhom, jiġu delegati lil awtorità delegata, l-awtorità responsabbli għandha tiddefinixxi b'mod preċiż il-kamp ta' applikazzjoni tal-kompiti delegati, u tistabbilixxi proċeduri dettaljati għall-implimentazzjoni tal-kompiti delegati, li għandhom ikunu konformi mal-kondizzjonijiet stabbiliti fl-Artikolu 25. 2. Dawn il-proċeduri għandhom jinkludu l-forniment ta' informazzjoni regolari lill-awtorità responsabbli dwar il-prestazzjoni effettiva tal-kompiti delegati u deskrizzjoni tal-mezzi li jkunu ntużaw. Artikolu 28 Awtorità ta' ċertifika 1. L-awtorità ta' ċertifika […] għandha: a) tiċċertifika li: - id-dikjarazzjoni ta' l-infiq hija preċiża, tirriżulta minn sistemi affidabbli ta' kontabilità u hija bbażata fuq dokumenti ta' appoġġ verifikabbli, - l-infiq iddikjarat ikun konformi mar-regoli Komunitarji u nazzjonali applikabbli u jkun sar għall-azzjonijiet magħżulin skond il-kriterji applikabbli għall-programm u li jkunu konformi mar-regoli Komunitarji u nazzjonali; b) tiżgura għall-finijiet ta' ċertifikazzjoni li tkun irċeviet informazzjoni adegwata mill-awtorità responsabbli dwar il-proċeduri u l-verifiki mwettqin fir-rigward ta' l-infiq inkluż fid-dikjarazzjonijiet ta' l-infiq; ċ) tieħu kont tal-finijiet taċ-ċertifikazzjoni tar-riżultati tal-verifiki kollha li jkunu twettqu minn jew taħt ir-responsabbiltà ta' l-awtorità ta' verifika; d) iżżomm rekords ta' kontabilità f'forma kompjuterizzata ta' l-infiq iddikjarat lill-Kummissjoni; e) tiżgura l-irkupru ta' kwalunkwe finanzjament Komunitarju li jinstab li tħallas indebitament bħala riżultat ta' irregolaritajiet li jiġu identifikati, flimkien ma' l-imgħax fejn ikun il-każ, filwaqt li żżomm kont ta' l-ammonti rekuperabbli u tħallas lura lill-baġit ġenerali tal-Komunitajiet Ewropej l-ammonti rkuprati, fejn huwa possibbli billi dawn jitnaqqsu mid-dikjarazzjoni ta' l-infiq li jmiss. 2. L-attivitajiet ta' l-awtorità ta' ċertifika relatati mal-proġetti implimentati fl-Istati Membri jistgħu jiġu ffinanzjati taħt l-arranġamenti ta' l-assistenza teknika msemmija fl-Artikolu 17, dment li l-prerogattivi ta' din l-awtorità, kif deskritt fl-Artikolu 24, jiġu rispettati. Artikolu 29 Awtorità ta' verifika 1. L-awtorità ta' verifika […] għandha: a) tiżgura li l-verifiki jitwettqu […] biex jiġi vverifikat il-funzjonament effettiv tas-sistema ta' ġestjoni u kontroll[…]; b) tiżgura li jsiru l-verifiki ta' l-azzjonijiet abbażi ta' kampjun xieraq biex tivverifika l-infiq iddikjarat; il-kampjun għandu jirrappreżenta mill-inqas 10 % ta' l-infiq eliġibbli kollu għal kull programm annwali; ċ) tippreżenta lill-Kummissjoni, fi żmien sitt xhur mill-approvazzjoni tal-programm pluriennali, strateġija ta' verifika li tkopri l-korpi li se jwettqu l-verifiki msemmijin taħt is-subparagrafi a) u b), […] biex jiġi żgurat li l-benefiċjarji ewlenin tal-ko-finanzjament mill-Fond jiġu vverifikati u li l-verifiki jkunu mifruxin b'mod bilanċjat matul il-perijodu kollu tal-programmazzjoni. 2. Fejn l-awtorità ta' verifika maħtura taħt din id-deċiżjoni tkun ukoll l-awtorità ta' verifika maħtura taħt id-Deċiżjonijiet…, … u …, [11] jew fejn sistemi komuni jkunu japplikaw għal tnejn minn dawn il-Fondi jew aktar, tista' tiġi sottomessa strateġija waħda ta' verifika kombinata taħt il-paragrafu 1 punt ċ). 3. Għal kull programm annwali, l-awtorità ta' verifika għandha tabbozza rapport li għandu jinkludi: a) rapport ta' verifika annwali li jistabbilixxi r-riżultati tal-verifiki mwettqin skond l-istrateġija ta' verifika fir-rigward tal-programm annwali u li jirrapporta kwalunkwe nuqqas li jkun instab fis-sistemi ta' ġestjoni u kontroll tal-programm; b) opinjoni, abbażi tal-kontrolli u l-verifiki li jkunu twettqu taħt ir-responsabbiltà ta' l-awtorità ta' verifika, dwar jekk il-funzjonament tas-sistema ta' ġestjoni u kontroll ikunx jipprovdi assigurazzjoni raġonevoli li d-dikjarazzjonijiet ta' l-infiq ippreżentati lill-Kummissjoni huma korretti u li t-transazzjonijiet sottostanti huma legali u regolari; ċ) dikjarazzjoni li tivvaluta l-validità tat-talba għal ħlas tal-bilanċ finali u l-legalità u r-regolarità ta' l-[…] infiq konċernat. 4. L-awtorità […] ta' verifika għandha tiżgura li l-ħidma ta' verifika tieħu kont ta' l-istandards ta' verifika aċċettati internazzjonalment. 5. Il-verifika[…] relatata mal-proġetti implimentati fl-Istati Membri tista' tiġi ffinanzjata taħt l-arranġamenti ta' assistenza teknika msemmijin fl-Artikolu 17, sakemm il-prerogattivi ta' din l-awtorità kif deskritt fl-Artikolu 24 jiġu rispettati. KAPITOLU VI RESPONSABBILTAJIET U KONTROLLI Artikolu 30 Responsabbiltajiet ta' l-Istati Membri 1. L-Istati Membri għandhom ikunu responsabbli biex jiżguraw ġestjoni finanzjarja soda tal-programmi pluriennali u annwali kif ukoll il-legalità u r-regolarità tat-transazzjonijiet sottostanti. 2. Huma għandhom jiżguraw li l-awtoritajiet responsabbli u kwalunkwe awtorità delegata, l-awtoritajiet ta' ċertifika, l-awtoritajiet ta' verifika u kwalunkwe korp ieħor konċernat jirċievu gwida adegwata dwar l-istabbiliment tas-sistemi ta' ġestjoni u kontroll msemmijin fl-Artikoli 23 sa 29 biex jiġi żgurat li l-finanzjament Komunitarju jintuża b'mod effiċjenti u korrett. 3. L-Istati Membri għandhom jimpedixxu, jidentifikaw u jikkoreġu irregolaritajiet. Huma għandhom jinnotifikaw lill-Kummissjoni dwar dawn, u jżommu lill-Kummissjoni informata dwar il-progress li jkun sar fil-proċedimenti amministrattivi u legali. Meta ammonti mħallsa indebitament lill-benefiċjarju finali ma jkunux jistgħu jiġu rkuprati, l-Istat Membru huwa responsabbli biex jirrimborża l-ammonti mitlufin lill-baġit ġenerali tal-Komunitajiet Ewropej meta jiġi stabbilit li t-telf ikun iġġarrab minħabba nuqqas jew negliġenza tiegħu. 4. L-Istati Membri għandhom ikunu primarjament responsabbli għall-kontroll finanzjarju ta' l-azzjonijiet u għandhom jiżguraw li s-sistemi ta' ġestjoni u l-verifiki jiġu implimentati b'tali mod li jiggarantixxi li l-fondi Komunitarji jintużaw sew u b'mod effettiv. Dawn għandhom jipprovdu lill-Kummissjoni b'deskrizzjoni dwar dawn is-sistemi. 5. Ir-regoli dettaljati għall-implimentazzjoni tal-paragrafi 1 sa 4 għandhom jiġu adottati skond il-proċedura msemmija fl-Artikolu 51(2). Artikolu 31 Sistemi ta' ġestjoni u kontroll 1. Qabel l-approvazzjoni tal-programm pluriennali mill-Kummissjoni, skond il-proċedura msemmija fl-Artikolu 51(2), l-Istati Membri għandhom jiżguraw li s-sistemi ta' ġestjoni u kontroll ikunu ġew stabbiliti skond l-Artikoli 23 sa 29. Huma għandhom ikunu responsabbli biex jiżguraw li s-sistemi jaħdmu b'mod effettiv matul il-perijodu kollu tal-programmazzjoni 2. Flimkien ma' l-abbozz tal-programm pluriennali tagħhom, l-Istati Membri għandhom jissottomettu lill-Kummissjoni deskrizzjoni ta' l-organizzazzjoni u l-proċeduri ta' l-awtoritajiet responsabbli, l-awtoritajiet delegati u l-awtoritajiet ta' ċertifika, u s-sistemi ta' verifika interni li jkunu qed jitħaddmu f'dawn l-awtoritajiet u korpi, fl-awtorità ta' verifika, u fi kwalunkwe korp ieħor li jwettaq il-verifiki taħt ir-responsabbiltà tagħha. 3. Il-Kummissjoni għandha tirrevedi l-applikazzjoni ta' din id-dispożizzjoni fil-kuntest tat-tħejjija tar-rapport għall-perijodu 2007 – 2013, imniżżel fl-Artikolu 49 (3). Artikolu 32 Responsabbiltajiet tal-Kummissjoni 1. Il-Kummissjoni għandha taċċerta skond il-proċedura stabbilita fl-Artikolu 31 li l-Istati Membri jkunu stabbilixxew sistemi ta' ġestjoni u kontroll li jkunu konformi ma' l-Artikoli 23 sa 29, u abbażi tar-rapporti ta' verifiki annwali u l-verifiki tagħha stess li s-sistemi jaħdmu b'mod effettiv matul il-perijodu tal-programmazzjoni. 2. Mingħajr preġudizzju għall-verifiki li jitwettqu mill-Istati Membri, l-uffiċjali tal-Kummissjoni jew ir-rappreżentanti awtorizzati tal-Kummissjoni jistgħu jagħmlu verifiki fuq il-post biex jivverifikaw il-funzjonament effettiv tas-sistemi ta' ġestjoni u kontroll, li jistgħu jinkludu verifiki fuq azzjonijiet inklużi fil-programmi annwali, b'notifika ta' mill-inqas tliet ijiem ta' xogħol. L-uffiċjali u r-rappreżentanti awtorizzati ta' l-Istat Membru konċernat jistgħu jieħdu sehem f'tali verifiki. 3. Il-Kummissjoni tista' titlob lil Stat Membru jwettaq kontroll fuq il-post biex jivverifika l-funzjonament korrett tas-sistemi jew il-korrettezza ta' transazzjoni waħda jew aktar. Uffiċjali tal-Kummissjoni jew rappreżentanti awtorizzati tal-Kummissjoni jistgħu jieħdu sehem f'tali verifiki. 4. Il-Kummissjoni, flimkien ma' l-Istati Membri, għandha tiżgura li l-azzjonijiet appoġġati mill-Fond jingħataw informazzjoni, pubbliċità u segwitu xierqa. 5. Il-Kummissjoni, flimkien ma' l-Istati Membri, għandha tiżgura li l-azzjonijiet ikunu konsistenti ma', u komplementari għal, linji ta' politika, strumenti u inizjattivi Komunitarji rilevanti oħrajn. 6. Il-Kummissjoni għandha tistabbilixxi linji gwida biex tiżgura l-viżibbiltà tal-finanzjament mogħti taħt din id-Deċiżjoni. Artikolu 33 Kooperazzjoni mal-korpi ta' kontroll ta' l-Istati Membri 1. Il-Kummissjoni għandha tikkoopera ma' l-awtoritajiet ta' verifika […] biex tikkoordina l-pjanijiet ta' kontroll u l-metodi ta' verifika rispettivi tagħhom u għandha minnufih tiskambja r-riżultati tal-verifiki mwettqin fuq is-sistemi ta' ġestjoni u kontroll sabiex isir l-aħjar użu possibbli tar-riżorsi ta' kontroll u biex jiġi evitat xogħol dupplikat mhux ġustifikat. Il-Kummissjoni għandha tipprovdi l-kummenti tagħha dwar l-istrateġija ta' verifika ppreżentata taħt l-Artikolu 29 sa mhux aktar tard minn tliet xhur[…]. 2. Meta tiddetermina l-istrateġija ta' verifika tagħha, il-Kummissjoni għandha tidentifika dawk il-programmi annwali li hija tikkunsidra sodisfaċenti abbażi ta' l-għarfien eżistenti tagħha tas-sistemi ta' ġestjoni u kontroll. Għal dawk il-programmi, il-Kummissjoni tista' tikkonkludi li hija tista' tafda prinċipalment fl-evidenza ta' verifika pprovduta mill-Istati Membri u li hija ser twettaq il-verifiki tagħha fuq il-post biss jekk ikun hemm evidenza li tissuġġerixxi nuqqasijiet fis-sistemi. KAPITOLU VII ĠESTJONI FINANZJARJA Artikolu 34 Eliġibbiltà – dikjarazzjonijiet ta' l-infiq 1. Id-dikjarazzjonijiet kollha ta' l-infiq għandhom jinkludu l-ammont ta' l-infiq li jkun sar mill-benefiċjarji finali biex jimplimentaw l-azzjonijiet u l-kontribuzzjoni li tikkorrespondi mill-fondi pubbliċi jew privati. 2. L-infiq għandu jkun jikkorrespondi għall-ħlasijiet li jkunu saru mill-benefiċjarji. Dan għandu jkun ġustifikat b'fatturi mmarkati bħala mħallsa jew b'dokumenti ta' kontabilità ta' valur ekwivalenti. 3. L-infiq jista' jiġi kkunsidrat bħala eliġibbli għal appoġġ mill-Fond biss jekk ikun effettivament imħallas mhux qabel l-1 ta' Jannar tas-sena msemmija fid-deċiżjoni ta' finanzjament, li tapprova l-programm annwali indikata fl-Artikolu 21(4). Azzjonijiet ko-finanzjati ma jridux ikunu tlestew qabel id-data tal-bidu għall-eliġibbiltà. B'eċċezzjoni, il-perijodu li għalih l-infiq hu eliġibbli għandu jkun iffissat għal tliet snin għall-infiq li jimplimenta l-azzjonijiet appoġġati taħt il-programmi annwali ta' l-2007. 4. Ir-regoli li jirregolaw l-eliġibbiltà ta' l-infiq fil-qafas ta' l-azzjonijiet ko-finanzjati mill-Fond fl-Istati Membri taħt l-Artikolu 4 għandhom jiġu adottati skond il-proċedura prevista fl-Artikolu 51(2). Artikolu 35 Kompletezza ta' ħlas lil benefiċjarji L-Istati Membri għandhom jaċċertaw li l-awtorità responsabbli tiżgura li l-benefiċjarji finali jirċievu l-ammont totali tal-kontribuzzjoni mill-fondi pubbliċi malajr kemm jista' jkun. L-ebda ammont m'għandu jitnaqqas jew jinżamm, lanqas m'għandha titħallas xi imposta speċifika ulterjuri jew imposta oħra b'effett ekwivalenti li tnaqqas dawn l-ammonti għall-benefiċjarji finali, sakemm il-benefiċjarji finali jissodisfaw il-ħtiġiet kollha rigward l-eleġibbiltà ta' l-azzjonijiet u l-ispejjeż. Artikolu 36 Użu ta' l-euro 1. L-ammonti mniżżlin fl-abbozz tal-programmi pluriennali u annwali ta' l-Istati Membri msemmijin fl-Artikoli 19 sa 21 rispettivament, id-dikjarazzjonijiet iċċertifikati ta' l-infiq, it-talbiet għal ħlas imsemmijin fl-Artikolu 26(1) punt (o) u l-infiq imsemmi fir-rapporti ta' progress dwar l-implimentazzjoni tal-programm annwali msemmi fl-Artikolu 38(4) u r-rapport finali dwar l-implimentazzjoni tal-programm annwali msemmi fl-Artikolu 50 għandhom jidhru f'euro. 2. Id-deċiżjonijiet ta' finanzjament tal-Kummissjoni, li japprovaw il-programmi annwali ta' l-Istati Membri msemmijin fl-Artikolu 21(4), l-impenji u l-ħlasijiet għandhom jidhru u jitwettqu f'euro. 3. L-Istati Membri li m'adottawx l-euro bħala l-munita tagħhom fid-data tat-talba għal ħlas għandhom jikkonvertu f'euro l-ammonti ta' l-infiq li jsir fil-munita nazzjonali. Dan l-ammont għandu jiġi konvertit f'euro bl-użu tar-rata tal-kambju tal-kontabbiltà mensili tal-Kummissjoni fix-xahar li matulu l-infiq ikun ġie rreġistrat fil-kontijiet ta' l-awtorità responsabbli tal-programm konċernat. Din ir-rata għandha tiġi ppubblikata elettronikament kull xahar mill-Kummissjoni. 4. Meta l-euro ssir il-munita ta' Stat Membru, il-proċedura ta' konverżjoni mniżżla fil-paragrafu preċedenti għandha tkompli tapplika għall-infiq kollu reġistrat fil-kontijiet mill-awtorità ta' ċertifika qabel id-data tad-dħul fis-seħħ tar-rata fissa ta' konverżjoni bejn il-munita nazzjonali u l-euro. Artikolu 37 Impenji L-impenji baġitarji tal-Komunità għandhom isiru b'mod annwali abbażi tad-deċiżjoni ta' finanzjament, li tapprova l-programm annwali msemmi fl-Artikolu 21(4). Artikolu 38 Ħlasijiet - Pre-finanzjament 1. Ħlasijiet mill-Kummissjoni tal-kontribuzzjoni mill-Fondi għandhom isiru skond l-impenji tal-baġit. 2. Il-ħlasijiet għandhom ikunu forma ta' pre-finanzjament u ta' ħlas tal-bilanċ. Huma għandhom isiru lill-awtorità responsabbli maħtura mill-Istat Membru. 3. Ħlas ta' pre-finanzjament li jirrappreżenta 50 % ta' l-ammont allokat fid-deċiżjoni ta' finanzjament tal-Kummissjoni li tapprova l-programm annwali għandu jsir lill-Istat Membru fi żmien sittin jum wara l-adozzjoni ta' dik id-deċiżjoni. 4. It-tieni ħlas ta' pre-finanzjament għandu jsir sa mhux iżjed tard minn tliet xhur wara li l-Kummissjoni tkun approvat, fi żmien xahrejn mis-sottomissjoni formali, rapport ta' progress dwar l-implimentazzjoni tal-programm annwali u dikjarazzjoni ċċertifikata ta' l-infiq imfassla skond l-Artikoli 28(1)(a) u 34 li jammonta għal mill-inqas 60 % ta' l-ammont tal-ħlas inizjali. L-ammont tat-tieni ħlas ta' pre-finanzjament imwettaq mill-Kummissjoni m'għandux jeċċedi l-50 % ta' l-ammont totali allokat mid-deċiżjoni ta' finanzjament, li tapprova l-programm annwali u, fi kwalunkwe każ, fejn Stat Membru impenja nazzjonalment ammont inqas mill-ammont indikat fid-deċiżjoni ta' finanzjament, li tapprova l-programm annwali, il-bilanċ ta' l-ammont tal-fondi Komunitarji li jkun ġie fil-fatt impenjat mill-Istat Membru għall-proġetti magħżulin taħt il-programm annwali bit-tnaqqis ta' l-ewwel ħlas ta' pre-finanzjament. 5. Kwalunkwe imgħax iġġenerat mill-ħlasijiet ta' pre-finanzjament għandu jiġi assenjat lill-programm konċernat, u kkunsidrat bħala riżors għall-Istat Membru bħala kontribuzzjoni pubblika nazzjonali u għandu jiġi ddikjarat lill-Kummissjoni fiż-żmien tad-dikjarazzjoni finali ta' l-infiq tal-programm konċernat. 6. L-ammonti mħallsin bħala pre-finanzjament għandhom jitħallsu mill-kontijiet meta l-programm annwali jintemm. Artikolu 39 Ħlasijiet tal-bilanċ 1. Il-Kummissjoni għandha tħallas il-bilanċ sakemm hija tkun irċeviet id-dokumenti li ġejjin sa mhux iżjed tard minn disa' xhur wara t-terminu perentorju ta' l-eleġibbiltà għall-infiq stabbilit fid-deċiżjoni ta' finanzjament,li tapprova l-programm annwali: a) dikjarazzjoni ċċertifikata ta' l-infiq imfassla skond l-Artikoli 28(1) punti (a) u 34 u talba għall-ħlas tal-bilanċ jew dikjarazzjoni ta' rimborż; b) ir-rapport finali dwar l-implimentazzjoni tal-programm annwali, kif imniżżel fl-Artikolu 50 ċ) ir-rapport ta' verifika annwali, l-opinjoni u d-dikjarazzjoni previsti fl-Artikolu 29(3). Il-ħlas tal-bilanċ huwa soġġett għall-aċċettazzjoni tar-rapport finali dwar l-implimentazzjoni tal-programm annwali u d-dikjarazzjoni li tivvaluta l-validità tat-talba għall-ħlas tal-bilanċ. 2. Jekk l-awtorità responsabbli tonqos milli tipprovdi d-dokumenti meħtieġa fil-paragrafu 1 sad-data ta' l-għeluq u f'forma aċċettabbli, il-Kummissjoni għandha tħassar kwalunkwe parti mill-impenn tal-baġit tal-programm annwali korrispondenti li ma tkunx intużat għall-ħlas tal-pre-finanzjament. 3. Il-proċedura ta' kanċellazzjoni awtomatika definita fil-paragrafu 2 għandha tiġi sospiża, għall-ammont tal-proġetti konċernati, fejn proċedimenti legali jew appell amminstrattiv li jkollu effetti ta' sospensjoni jkunu għadhom għaddejjin fil-livell ta' Stat Membru fiż-żmien tas-sottomissjoni tad-dokumenti definiti fil-paragrafu 1. L-Istat Membru, fir-rapport finali parzjali li jkun ġie sottomess, għandu jagħti informazzjoni dettaljata dwar tali proġetti, u jibgħat rapporti dwar progress li jkun sar fir-rigward ta' dawn il-proġetti kull 6 xhur. Fi żmien 3 xhur mill-konklużjoni tal-proċedimenti legali jew il-proċedura ta' appell amministrattiv, l-Istat Membru għandu jippreżenta d-dokumenti meħtieġa fil-paragrafu 1 għall-proġetti konċernati. 4. Il-perijodu ta' disa' xhur msemmi fil-paragrafu 1 għandu jitwaqqaf jekk il-Kummissjoni tkun adottat deċiżjoni li tkun tissospendi l-pagamenti tal-ko-finanzjament għall-programm annwali rilevanti skond id-dispożizzjonijiet ta' l-Artikolu 41. Il-perijodu għandu jibda għal darb'oħra mid-data meta d-deċiżjoni tal-Kummissjoni msemmija fl-Artikolu 41(3) tkun ġiet notifikata lill-Istat Membru. 5. Mingħajr preġudizzju għad-dispożizzjonijiet ta' l-Artikolu 40, fi żmien sitt xhur mir-riċeviment tad-dokumenti msemmijin fil-paragrafu 1, il-Kummissjoni għandha tgħarraf lill-Istat Membru dwar l-ammont ta' l-infiq rikonoxxut mill-Kummissjoni bħala li għandu jinġarr mill-Fond, u dwar kwalunkwe korrezzjoni finanzjarja li tkun ġejja mid-differenza bejn l-infiq iddikjarat u l-infiq rikonoxxut. L-Istat Membru għandu jingħata tliet xhur biex jippreżenta l-kummenti tiegħu. 6. Fi żmien tliet xhur mir-riċeviment tal-kummenti ta' l-Istat Membru, il-Kummissjoni għandha tiddeċiedi dwar l-ammont ta' l-infiq rikonoxxut bħala li għandu jinġarr mill-Fond, u tirkupra l-bilanċ li jkun ġej mid-differenza bejn l-infiq finali rikonoxxut u s-somom li jkunu diġà tħallsu lill-Istati Membri. 7. Soġġett għall-fondi disponibbli, il-Kummissjoni għandha tħallas il-bilanċ f'mhux iktar minn sittin jum mid-data li fiha din taċċetta d-dokumenti msemmijin fil-paragrafu 1 hawn fuq. Il-bilanċ ta' l-impenn baġitarju għandu jkun diżimpenjat sitt xhur wara li jkun sar il-ħlas. Artikolu 40 Interruzzjoni 1. It-terminu perentorju għall-ħlas għandu jiġi interrott mill-uffiċjal ta' awtorizzazzjoni b'delega fis-sens tar-Regolament (KE, Euratom) Nru 1605/2002 għal perijodu massimu ta' sitt xhur jekk […]: a) f'rapport ta' korp ta' verifika nazzjonali jew Komunitarju jkun hemm provi li jissuġġerixxu defiċjenza sinifikattiva fil-funzjonament tas-sistemi ta' ġestjoni u kontroll[…], b) dak l-uffiċjal ikollu jwettaq verifiki addizzjonali wara li jkun notifikat b'informazzjoni li turieh li l-infiq f'dikjarazzjoni ċertifikata ta' l-infiq hija marbuta ma' irregolarità serja li ma ġietx ikkoreġuta. 2. L-Istat Membru u l-awtorità ta' ċertifikazzjoni għandhom jiġu informati minnufih dwar ir-raġunijiet għall-interruzzjoni. L-interruzzjoni għandha titwaqqaf hekk kif il-miżuri meħtieġa jittieħdu mill-Istat Membru. Artikolu 41 Sospensjoni 1. Il-ħlasijiet kollha tal-pre-finanzjament u tal-bilanċ, jew parti minnhom, jistgħu jiġu sospiżi mill-Kummissjoni meta: (a) jkun hemm nuqqas serju fis-sistema ta' ġestjoni u kontroll tal-programm li jaffettwa l-affidabbiltà tal-proċedura għaċ-ċertifikazzjoni tal-ħlasijiet u li għalih ma jkunux ittieħdu miżuri korrettivi; jew (b) l-infiq f'dikjarazzjoni ċċertifikata ta' l-infiq ikun marbut ma' irregolarità serja li ma tkunx ġiet ikkoreġuta; jew (ċ) Stat Membru ma jkunx ikkonforma ma' l-obbligi tiegħu taħt l-Artikoli 30 u 31 2. Il-Kummissjoni tista' tiddeċiedi li tissospendi l-ħlasijiet tal-pre-finanzjament u tal-bilanċ wara li tkun tat l-opportunità lill-Istat Membru biex jippreżenta l-osservazzjonijiet tiegħu f'perijodu ta' tliet xhur. 3. Il-Kummissjoni għandha ttemm is-sospensjoni tal-ħlasijiet tal-pre-finanzjament u tal-bilanċ meta din tqis li l-Istat Membru jkun ħa l-miżuri meħtieġa kollha biex is-sospensjoni tkun tista' titneħħa. 4. Fejn l-Istat Membru ma jiħux il-miżuri meħtieġa, il-Kummissjoni tista' tadotta deċiżjoni biex […] tikkanċella l-kontribuzzjoni Komunitarja kollha jew parti minnha għall-programm annwali, skond l-Artikolu 45. Artikolu 42 Konservazzjoni tad-dokumenti Mingħajr preġudizzju għar-regoli li jirregolaw l-għajnuna ta' l-Istat taħt l-Artikolu 87 tat-Trattat, l-Awtorità responsabbli għandha tiżgura li d-dokumenti ta' appoġġ kollha rigward l-infiq u l-verifiki tal-programmi konċernati jinżammu disponibbli għall-Kummissjoni u l-Qorti ta' l-Awdituri għal perijodu ta' ħames snin wara l-għeluq tal-programmi kif definit fl-Artikolu 39(1). Dan il-perijodu għandu jiġi interrott fil-każ ta' proċedimenti legali jew fuq talba debitament motivata tal-Kummissjoni. Id-dokumenti għandhom jinżammu fil-forma oriġinali tagħhom jew f'verżjonijiet iċċertifikati bħala konformi ma' l-oriġinali f'mezzi ta' żamma ta' data ġeneralment aċċettati. KAPITOLU VIII KORREZZJONIJIET FINANZJARJI Artikolu 43 Korrezzjonijiet finanzjarji stabbiliti mill-Istati Membri 1. L-Istati Membri għandhom fl-ewwel istanza jkunu responsabbli għall-investigazzjoni ta' irregolaritajiet, billi jaġixxu fuq l-evidenza ta' kwalunkwe bidla maġġuri li taffettwa n-natura jew il-kondizzjonijiet għall-implimentazzjoni jew il-kontroll ta' programmi u jagħmlu l-korrezzjonijiet finanzjarji meħtieġa. 2. L-Istat Membru għandu jagħmel il-korrezzjonijiet finanzjarji meħtieġa f'konnessjoni ma' irregolaritajiet individwali jew sistematiċi identifikati fl-azzjonijiet jew fil-programmi annwali. Il-korrezzjonijiet li jsiru mill-Istati Membri għandhom jikkonsistu fl-irkupru tal-kontribuzzjoni kollha tal-Komunità jew ta' parti minnha. L-Istat Membru għandu jieħu kont tan-natura u l-gravità ta' l-irregolaritajiet u t-telf finanzjarju għall-Fond. 3. L-Istati Membri għandhom jinkludu fir-rapport finali dwar l-implimentazzjoni tal-programm annwali msemmi fl-Artikolu 50 lista ta' proċedimenti ta' kanċellazzjoni mibdija għall-programm annwali konċernat. Il-korrezzjonijiet mwettqa mill-Istat Membru għandhom jikkonsistu fil-kanċellazzjoni tal-kontribuzzjoni Komunitarja kollha jew ta' parti minnha, u, fejn l-ammont ma jiġix imħallas fiż-żmien permess mill-Istat Membru rilevanti, għandu jkunu dovut imgħax minħabba nuqqas ta' ħlas bir-rata prevista fl-Artikolu 46(2). 4. Fil-każ ta' irregolaritajiet sistemiċi l-Istat Membru għandu jestendi l-inkjesti tiegħu biex ikopru l-operazzjonijiet li jistgħu jiġu affettwati. Artikolu 44 Verifika ta' kontijiet u korrezzjonijiet finanzjarji mill-Kummissjoni 1. Mingħajr preġudizzju għas-setgħat tal-Qorti ta' l-Awdituri jew il-kontrolli mwettqin mill-Istati Membri skond liġijiet, regolamenti u dispożizzjonijiet amministrattivi nazzjonali, uffiċjali tal-Kummissjoni jew rappreżentanti awtorizzati tal-Kummissjoni jistgħu jwettqu kontrolli fuq il-post, inklużi kontrolli ta' kampjuni, dwar l-operazzjonijiet iffinanzjati mill-Fond u dwar is-sistemi ta' ġestjoni u kontroll b'notifika ta' mill-inqas tliet ijiem ta' xogħol. Il-Kummissjoni għandha tinnotifika lill-Istati Membri konċernati bil-ħsieb li tikseb l-assistenza kollha meħtieġa. L-uffiċjali jew ir-rappreżentanti awtorizzati ta' l-Istat Membru konċernat jistgħu jieħdu sehem f'tali kontrolli. Il-Kummissjoni tista' titlob lill-Istat Membru konċernat iwettaq kontrolli fuq il-post biex jivverifika l-korrettezza ta' waħda jew iżjed mit-transazzjonijiet. L-uffiċjali tal-Kummissjoni jew ir-rappreżentanti awtorizzati tal-Kummissjoni jistgħu jieħdu sehem f'tali kontrolli. 2. Jekk, wara li jkunu tlestew il-verifiki meħtieġa, il-Kummissjoni tikkonkludi li Stat Membru ma jkunx konformi ma' l-obbligi tiegħu taħt l-Artikolu 30, hija għandha tissospendi l-ħlas tal-pre-finanzjament jew dak finali skond l-Artikolu 41. Artikolu 45 Kriterji għall-korrezzjonijiet 1. Il-Kummissjoni tista' tagħmel korrezzjonijiet finanzjarji billi tikkanċella l-kontribuzzjoni Komunitarja kollha jew parti minnha għal programm annwali fejn, wara li jitwettaq l-eżami meħtieġ, hija tikkonkludi li: a) hemm nuqqas serju fis-sistema ta' ġestjoni u kontroll tal-programm li poġġa f'riskju l-kontribuzzjoni Komunitarja li tkun diġà tħallset lill-programm b) l-infiq imsemmi f'dikjarazzjoni ċċertifikata ta' l-infiq ikun irregolari u ma jkunx ġie ikkoreġut mill-Istat Membru qabel il-ftuħ tal-proċedura ta' korrezzjoni taħt dan il-paragrafu; (ċ) Stat Membru ma jkunx ikkonforma ma' l-obbligi tiegħu taħt l-Artikolu 30 qabel il-ftuħ tal-proċedura ta' korrezzjoni taħt dan il-paragrafu. Il-Kummissjoni għandha tieħu deċiżjoni wara li tkun ħadet kont ta' kwalunkwe kumment imwettaq mill-Istat Membru. 2. Il-Kummissjoni għandha tibbaża l-korrezzjonijiet finanzjarji tagħha fuq każijiet individwali ta' irregolaritajiet identifikati, filwaqt li tieħu kont tan-natura sistemika ta' l-irregolarità biex jiġi determinat jekk għandhiex tiġi applikata korrezzjoni b'rata fissa jew korrezzjoni estrapolata. Fejn il-każ ta' irregolarità jkun relatat ma' dikjarazzjoni ta' l-infiq li għaliha tkun ingħatat assigurazzjoni pożittiva preċedentement skond l-Artikolu 29(3)(b) f'rapport annwali, jiġi preżunt li hemm problema sistemika li twassal għall-applikazzjoni ta' korrezzjoni ta' rata fissa jew estrapolata, sakemm l-Istat Membru ma jġibx prova fi żmien tliet xhur li tirribatti din il-preżunzjoni. 3. Meta tiddeċiedi l-ammont ta' korrezzjoni, il-Kummissjoni għandha tieħu kont ta' l-importanza ta' l-irregolarità u l-limitu u l-implikazzjonijiet finanzjarji tan-nuqqasijiet li jkunu nstabu fil-programm annwali konċernat. 4. Fejn il-Kummissjoni tibbaża l-pożizzjoni tagħha fuq il-fatti stabbiliti mill-awdituri għajr dawk tas-servizzi tagħha stess, hija għandha tiġbed il-konklużjonijiet tagħha dwar il-konsegwenzi finanzjarji, wara li tkun eżaminat il-miżuri meħuda mill-Istat Membru konċernat taħt l-Artikolu 31, ir-rapporti ta' irregolaritajiet notifikati u kwalunkwe tweġiba mill-Istat Membru. Artikolu 46 Ħlas lura 1. Kwalunkwe ħlas lura li għandu jsir lill-baġit ġenerali tal-Komunitajiet Ewropej għandu jsir qabel id-data ta' skadenza indikata fl-ordni għall-irkupru li tkun tfasslet skond l-Artikolu 72 tar-Regolament tal-Kunsill (KE, Euratom) Nru 1605/2002 [12]. Din id-data ta' l-għeluq għandha tkun l-aħħar jum tat-tieni xahar wara l-ħruġ ta' l-ordni. 2. Kwalunkwe dewmien tal-ħlas lura għandu jwassal għal imgħax ta' ħlas tard, li jibdew fid-data ta' l-għeluq u jintemmu fid-data ta' meta fil-fatt isir il-ħlas. Ir-rata ta' tali imgħax għandha tkun dik applikata mill-Bank Ċentrali Ewropew għall-operazzjonijiet prinċipali tiegħu ta' finanzjament mill-ġdid, kif ippubblikata fis-serje C tal-Ġurnal Uffiċjali ta' l-Unjoni Ewropea, li tkun fis-seħħ fl-ewwel jum kalendarju tax-xahar li fih taqa' d-data ta' l-għeluq, biż-żieda ta' tliet punti perċentwali u nofs. Artikolu 47 Obbligi ta' l-Istati Membri Korrezzjoni finanzjarja mill-Kummissjoni m'għandhiex tippreġudika l-obbligu ta' Stat Membru biex jissokta bl-irkupri taħt l-Artikolu 45. KAPITOLU IX MONITORAĠĠ, EVALWAZZJONI U RAPPORTI Artikolu 48 Monitoraġġ u evalwazzjoni 1. Il-Kummissjoni għandha twettaq monitoraġġ regolari tal-Fond f'kooperazzjoni ma' l-Istati Membri. 2. Il-Fond għandu jiġi evalwat […] regolarment mill-Kummissjoni fi sħubija ma' l-Istati Membri biex jiġu vvalutati r-rilevanza, l-effettività u l-impatt ta' l-azzjonijiet fid-dawl ta' l-objettiv ġenerali msemmi fl-Artikolu 2 fil-kuntest tat-tħejjija tar-rapport imniżżel fl-Artikolu 49(3). 3. Il-Kummissjoni għandha tqis ukoll il-komplementarjetà bejn l-azzjonijiet implimentati taħt il-Fond u dawk issuktati taħt linji politiċi, strumenti u inizjattivi rilevanti oħra tal-Komunità. Artikolu 49 Obbligi ta' rappurtar 1. F'kull Stat Membru, l-awtorità responsabbli għandha tieħu l-miżuri meħtieġa biex tiżgura l-monitoraġġ u l-evalwazzjoni tal-proġetti. Għal dak il-għan, il-ftehim u l-kuntratti li din tikkonkludi ma' l-organizzazzjonijiet responsabbli għall-implimentazzjoni ta' l-azzjonijiet għandhom jinkludu klawsoli li jistabbilixxu obbligu biex jiġu sottomessi rapporti regolari u dettaljati dwar l-istat ta' progress ta' l-implimentazzjoni u l-kompletezza ta' l-objettivi assenjati li għandhom ikunu rispettivament il-bażi tar-rapporti ta' progress u r-rapporti finali dwar l-implimentazzjoni tal-programm annwali. 2. L-Istati Membri għandhom jissottomettu lill-Kummissjoni a) sa mhux aktar tard mit- 30 ta' Ġunju 2010, rapport ta' evalwazzjoni dwar l-implimentazzjoni ta' l-azzjonijiet ko-finanzjati mill-Fond; b) sa mhux aktar tard mit- 30 ta' Ġunju 2012 (għall-perijodu 2007-2010) u t- 30 ta' Ġunju 2015 (għall-perijodu 2011-2013) rispettivament, rapport ta' evalwazzjoni dwar ir-riżultati u l-impatt ta' azzjonijiet ko-finanzjati mill-Fond; 3. Il-Kummissjoni għandha tissottometti lill-Parlament Ewropew, il-Kunsill, il-Kumitat Ekonomiku u Soċjali u l-Kumitat tar-Reġjuni: a) sa mhux aktar tard mit- 30 ta' Ġunju 2009, rapport dwar u reviżjoni ta' l-applikazzjoni tal-kriterji stabbiliti fl-Artikolu 14 għat-taqsim annwali bejn l-Istati Membri, flimkien mal-proposti dwar l-emendi jekk ikun meħtieġ;. b) sa mhux aktar tard mill- 31 ta' Diċembru 2010, rapport intermedju dwar ir-riżultati miksuba u dwar l-aspetti kwalitattivi u kwantitattivi ta' l-implimentazzjoni tal-Fond, flimkien ma' proposta dwar l-iżvilupp ġejjieni tal-Fond; ċ) sa mhux aktar tard mill- 31 ta' Diċembru 2012 (għall-perijodu 2007-2010) u l- 31 ta' Diċembru 2015 (għall-perijodu 2011-2013) rispettivament, rapport ta' evalwazzjoni ex post. Artikolu 50 Rapport finali dwar l-implimentazzjoni tal-programm annwali 1. Ir-rapport għandu jinkludi l-informazzjoni li ġejja sabiex jagħti stampa ċara ta' l-implimentazzjoni tal-programm: a) l-implimentazzjoni finanzjarja u operattiva tal-programm annwali; b) il-progress li jkun sar fl-implimentazzjoni tal-programm pluriennali u l-prijoritajiet tiegħu fir-rigward tal-miri speċifiċi u verifikabbli tagħhom, bi kwantifikazzjoni, kulfejn u kulmeta dawn iwasslu għal kwantifikazzjoni, ta' l-indikaturi; ċ) il-passi meħudin mill-awtorità responsabbli biex tiżgura l-kwalità u l-effettività ta' l-implimentazzjoni, b'mod partikolari: - miżuri ta' monitoraġġ u evalwazzjoni, li jinkludu arranġamenti għall-ġbir ta' data; - taqsira dwar kwalunkwe problema sinifikattiva li tkun inqalet fl-implimentazzjoni tal-programm operattiv u kwalunkwe miżura li tkun ittieħdet; - l-użu magħmul mill-assistenza teknika. d) il-miżuri meħudin biex tingħata informazzjoni dwar u ssir pubbliċità dwar il-programmi annwali u pluriennali. 2. Ir-rapport għandu jiġi ġġudikat bħala aċċettabbli meta hu jkun fih l-informazzjoni kollha elenkata fil-paragrafu 1. Il-Kummissjoni għandha tieħu deċiżjoni dwar il-kontenut tar-rapport sottomess mill-awtorità responsabbli fi żmien xahrejn minn meta tirċievi l-informazzjoni kollha msemmija fil-paragrafu 1, li għandha tiġi mgħarrfa lill-Istati Membri. Jekk il-Kummissjoni ma tirrispondix fit-terminu ta' żmien stabbilit, ir-rapport għandu jitqies li ġie aċċettat. KAPITOLU X DISPOŻIZZJONIJIET TRANSITORJI Artikolu 50A It-tħejjija għall-programm pluriennali 1. B'deroga mill-Artikolu 19, l-Istati Membri għandhom a) mill-aktar fis possibbli wara d-dħul fis-seħħ ta' din id-Deċiżjoni iżda mhux aktar tard mill- 1 ta' Marzu 2007, jaħtru l-awtorità nazzjonali responsabbli msemmija fl-Artikolu 25, paragrafu 1, punt a), kif ukoll, fejn xieraq, l-awtorità delegata; b) mhux aktar tard mill- 1 ta' Mejju 2007, jissottomettu d-deskrizzjoni tas-sistemi ta' ġestjoni u kontroll imsemmijin fl-Artikolu 32, paragrafu 2. 2. Sal- 31 ta' Mejju 2007, il-Kummissjoni għandha tipprovdi lill-Istati Membri bi a) stima ta' l-ammonti allokati lilhom għas-sena finanzjarja 2007; b) stimi ta' l-ammonti li għandhom jiġu allokati lilhom għas-snin finanzjarji 2008 – 2013, abbażi ta' estrapolazzjoni tal-kalkolu għall-istima għas-sena finanzjarja 2007, b'kunsiderazzjoni ta' l-approprjazzjonijiet annwali proposti għas-snin 2007 – 2013 kif imniżżlin fil-perspettivi finanzjarji. Artikolu 50B It-tħejjija għall-programm annwali 2007 1. B'deroga mill-Artikolu 21, l-iskeda ta' żmien li ġejja għandha tapplika għall-implimentazzjoni fis-sena finanzjarja 2007: (a) Sal- 31 ta' Mejju 2007, il-Kummissjoni għandha tipprovdi lill-Istati Membri stima ta' l-ammonti allokati lilhom għas-sena finanzjarja 2007; (b) Sa l- 1 ta' Settembru 2007, l-Istati Membri għandhom jippreżentaw l-abbozz tal-programm annwali lill-Kummissjoni. 2. L-infiq li fil-fatt isir bejn l- 1 ta' Jannar 2007 u d-data li fiha d-deċiżjoni ta' finanzjament, li tapprova l-programm annwali ta' l-Istat Membru konċernat tkun adottata, jista' jikkwalifika għal appoġġ mill-Fond. 3. Sabiex tippermetti l-adozzjoni fl-2008 ta' deċiżjonijiet finanzjarji, li japprovaw il-programm annwali għall-2007, il-Kummissjoni għandha tfassal l-impenn baġitarju Komunitarju għall-2007 abbażi ta' l-istima ta' l-ammont li għandu jiġi allokat lill-Istati Membri, ikkalkulat kif previst fl-Artikolu 14. KAPITOLU XI DISPOŻIZZJONIJIET FINALI Artikolu 51 Il-Kumitat 1. Il-Kummissjoni għandha tiġi megħjuna mill-Kumitat komuni "Solidarjetà u Ġestjoni tal-Flussi ta' Migrazzjoni", stabbilit bid-Deċiżjoni li tistabbilixxi l-Fond għall-Fruntieri Esterni għall-perijodu 2007-2013 bħala parti mill-programm Ġenerali "Solidarjetà u Ġestjoni tal-Flussi ta' Migrazzjoni" …/… [13] ("il-Kumitat"). 2. Fejn qed issir referenza għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/KE. 3. Il-Kumitat għandu jadotta r-Regoli ta' Proċedura tiegħu. Artikolu 52 Reviżjoni Il-Kunsill għandu jirrevedi din id-Deċiżjoni abbażi ta' proposta mill-Kummissjoni sa mhux aktar tard mit- 30 ta' Ġunju 2013. Artikolu 53 Dħul fis-seħħ Din id-Deċiżjoni għandha tapplika mill- 1 ta' Jannar 2007 Artikolu 54 Destinatarji Din id-Deċiżjoni hi indirizzata lill-Istati Membri. [1] ĠU C … [2] ĠU C … [3] ĠU L 248,16.9.2002, p. 1. [4] ĠU C 139, 14.6.2006, p. 1. [5] ĠU L 200, 22.7.2006, p. 11. [6] ĠU C … [7] ĠU C … [8] ĠU L 375, 23.12.2004, p. 12. [9] ĠU L 289, 3.11.2005, p. 15. [10] ĠU L 16, 23.1.2004, p. 44. [11] Ser jiddaħħlu r-referenzi għad-deċiżjonijiet li jistabbilixxu l-FER, il-Fond għall-Fruntieri Esterni u l-Fond għar-Ritorn. [12] ĠU L 248, 16.9.2002. [13] Ser jiddaħħlu r-referenzi għad-deċiżjonijiet li jistabbilixxu l-FER, il-Fond għall-Fruntieri Esterni u l-Fond għar-Ritorn. --------------------------------------------------